
Budskab  fra  Det  øverste  Præsidentskab 


is« 


Er  vi  i  fare 
for  at  miste  det, 

der  hører 
evigheden  til? 

Præsident  Spencer  W.  Kimball 


MéH 


Når  jeg  gennem  årene  har  haft  mine  tanker  og  mit 
hjerte  vendt  mod  mine  gode  forfædres  tilværelse,  har  jeg 
lært  at  påskønne  dem  mere  og  mere.  At  lære  mine  for- 
fædre at  kende  har  ikke  blot  vendt  mit  hjerte  mod  dem,  men 
også  hjulpet  mig  til  klarere  at  se  evigheden.  Mit  eget  liv  har 
rod,  ikke  blot  i  det  nuværende,  men  lige  så  meget  i  mine 
forfædres  tilværelse. 

Jeg  husker  at  have  læst  et  budskab  fra  bedstefar  Kimball  til 
sine  børn  hvori  han  skrev:  „Jeg  bryder  mig  kun  om  det,  der 
hører  evigheden  til.  Når  jeg  betragter  det,  der  hører  Gud  til 
og  den  herlighed,  der  venter  de  retskafne,  og  når  jeg  tæn- 
ker på  den  vej,  der  er  så  lige,  men  som  kun  så  få  finder,  får 
jeg  lyst  til  at  bede  Herren  velsigne  mine  børn  og  frelse  dem. 
Jeg  er  taknemmelig  overfor  Gud,  fordi  jeg  lever  i  en  tid, 
hvor  nogen  vil  finde  den  og  vil  blive  guder."  (Se  Orson 
F.  Whitney:  Life  of  Heber  C.  Kimball,  side  513.  Sait  Lake  City 
1945) 

Hvis  vi  lever  på  en  sådan  måde,  at  vi  bekymrer  os  for  evig- 
heden, så  må  vi  hellere  træffe  nogle  bedre  beslutninger. 


Måske  er  det  derfor,  Brigham  Young  engang  sagde,  at  hvis 
han  bare  kunne  gøre  én  ting,  der  ville  være  til  velsignelse 
for  de  hellige,  mente  han  det  skulle  være  at  give  dem  „øjne 
med  hvilke  de  kunne  se  fingene,  som  de  er«.  (Journal  of 
Discourses,  side  513)  Det  er  interessant  at  lægge  mærke 
til,  hvordan  de  sidste  ord  afspejler  skriftens  ord,  hvor  sand- 
heden beskrives  som  „kundskab  om  tingene,  som  de  er, 
som  de  var,  og  som  de  skal  blive«.  (L.&P.  93:24)  Jakob  min- 
der os  også  om,  at  Ånden  »taler  sandhed  ...  om  tingene, 
som  de  virkelig  er  og  om  tingene  som  de  virkelig  vil  blive 
...«  (Jakob  4:13) 

Jo  tydeligere  vi  ser  evigheden,  des  mere  selvfølgeligt  bliver 
det,  at  Herrens  værk,  som  vi  er  engageret  i,  er  et  umådeligt 
og  storslået  værk,  med  slående  ligheder  mellem  forholdene 
på  begge  sider  sløret. 

Vi  har  meget  at  udføre  her  på  jorden,  og  jeg  går  ud  fra,  at  alt 
arbejde  i  kirken  kan  anbringes  i  en  af  følgende  kategorier: 
missionærarbejde,  tempelarbejde  og  arbejdet  med  at  holde 
kirkemedlemmerne  aktive  og  trofaste.  Det  er  vanskeligt  at 
overvurdere  værdien  og  vigtigheden  af  nogen  af  disse  akti- 
viteter. Vort  store  voksende  missionærprogram  blandt  de 
levende  er  det  største,  der  nogensinde  er  blevet  udført  i 
denne  uddeling.  Vi  prædiker,  belærer  og  døber  titusinder 
af  vore  medmennesker.  Men  missionærarbejde  er  ikke 
begrænset  til  at  forkynde  evangeliet  til  enhver  nation, 
slægt,  tunge  og  folk,  der  nu  bor  på  jorden.  Missionærarbej- 
det  fortsætter  også  på  den  anden  side  sløret  hos  de  millio- 
ner og  milliarder  af  vor  himmelske  Faders  børn,  som  er 
døde,  enten  uden  at  have  hørt  evangeliet  eller  uden  at 
acceptere  det,  mens  de  levede  her  på  jorden.  Vor  store 
andel  i  dette  aspekt  af  missionærarbejde  er  på  denne  jord 
at  udføre  de  ordinanser,  som  er  påkrævet  for  dem,  som 
accepterer  evangeliet  på  den  anden  side  sløret.  Åndever- 
denen er  fuld  af  ånder,  som  ivrigt  afventer,  at  vi  skal  udføre 
disse  jordiske  ordinanser  for  dem.  Jeg  håber  at  ser  os  i 
stand  til  at  ophæve  den  kunstige  barriere,  vi  så  ofte  i  vore 
tanker  opstiller  mellem  missionærarbejdet,  tempel  og 
genealogisk  arbejde  for  det  er  den  samme  forløsende  ger- 
ning. I  tidernes  løb  har  der  været  tidsperioder,  hvor  Herren 
har  samlet  sit  folk  og  oprettet  evangeliet  og  visse  frelsende 
ordinanser  blandt  dem.  Disse  perioder  kalder  vi  evange- 
liske uddelinger,  hver  ledet  af  profeter,  der  bærer  det  hel- 
lige præstedømme  og  de  nøgler,  der  bemyndiger  til  udø- 
velse af  dette  præstedømme.  Vi  ærer  dem  for  deres  ædle 
og  inspirerede  gerning  i  retskaffenhed.  Vi  ser,  at  i  hver 
uddeling  forud  for  vores  egen,  er  visse  aspekter  af  frelsens 
gerning  for  alle  i  Guds  store  familie  blevet  introduceret,  og 
en  del  af  arbejdet  fuldført. 

I  vor  egen  uddeling,  som  skrifterne  har  kaldt  tidernes  fyldes 
uddeling,  har  Herren  lovet,  at  han  ville  „samle  alt  under 
eet,  både  det,  som  er  i  himlen  og  det,  som  er  på  jorden". 
(L.&P.  27:13;  Ef.  1:10) 

Sandelig  er  det  at  »samle  alt  under  eet«  beslægtet  med 
apostlen  Peters  udtalelse  med  hensyn  til  »da  alt  skal  blive 
genoprettet,  som  Gud  har  talt  om  gennem  sine  hellige  pro- 
feters mund  fra  fordums  tid".  {Ap.  Gern.3:21)  Denne  vigtige 
profeti  henviser  specielt  til  tilbagekomsten  af  de  gamle  pro- 
feter, som  havde  rigets  forskellige  præstedømmenøgler. 


Således  blev  nøglerne  gengivet  for  den  guddommelige 
patriarkalske  orden,  som  de  gamle  fædre  havde,  hvilket  i 
virkeligheden  betød  at  tiden  endelig  var  kommet,  hvor  Abra- 
hams store  slægt  igen  skulle  have  præstedømmet  og  evan- 
geliet. Gennem  dette  præstedømme  „skal  alle  jordens 
slægter  velsignes".  (Abraham  2:11)...  hvilket  bl.  a.  bety- 
der, at  evangeliets  velsignelser  bliver  bragt  ud  til  de 
enkelte,  tillige  med  præstedømmets  nye  og  evige  ægte- 
skabspagt, og  at  alle  Guds  udvalgte  børn,  som  er  indsamlet 
rundt  omkring  på  jorden,  kan  blive  beseglet  i  familieen- 
heder ind  i  Abrahams  slægtslinie,  eller,  med  andre  ord,  ind 
i  Guds  organiserede  evige  familie. 

Er  der  noget  mærkeligt  i,  at  kirkens  organisation  og  ar- 
bejde og  dens  præstedømme  er  udarbejdet  efter  de  nøgler, 
som  den  har?  Vi  er  en  missionerende  kirke  og  deltager  så 
vidt,  det  overhovedet  er  muligt,  i  indsamlingen  af  Israel.  Vi 
er  en  kirke,  der  bygger  på  familier;  en  kirke,  der  tager  vare 
på  sine  egne  og  lægger  vægt  på  økonomisk,  intellektuel  og 
åndelig  undikling  af  sine  familier  og  enkelte  medlemmer 
som  forberedelse  til  frelse  i  Himlens  rige.  Og  vi  er  en  kirke, 
der  er  aktivt  engageret  i  tempel-  og  genealogisk-arbejde  for 
os  selv  og  for  det  uendelige  antal  af  vor  himmelske  Faders 
børn,  som  har  modtaget  løfte  om,  men  som  endnu  ikke  har 
haft  mulighed  for  at  gennemgå  frelsens  ordinanser.  Det  er 
et  arbejde,  der  gør  det  meget  store  tilsvarende  missionær- 
arbejde, der  udføres  i  åndeverdenen,  endnu  mere  betyd- 
ningsfuldt. 

Gang  efter  gang,  når  jeg  har  læst  visse  passager  i  Bibelen 
med  hensyn  til  dette  arbejde,  er  jeg  blevet  påvirket  af  det 
magtfulde  spørgsmål,  som  Paulus  stillede,  da  han  spurgte 
de  hellige  i  Korint: 

„Hvad  vil  ellers  de  opnå,  der  lader  sig  døbe  for  de  døde? 
Hvis  døde  overhovedet  ikke  opstår,  hvorfor  lader  de  sig  så 
døbe  for  dem?  Og  hvorfor  udsætter  vi  os  selv  for  fare  hver 
time?"  (1  Kor.  15:29-30,  fremhævelse  tilføjet) 
Paulus'  sidste  spørgsmål  har  forårsaget  mig  mange  over- 
vejelser i  de  sidste  måneder.  Hvorfor  er  menneskene  i  ver- 
den i  fare?  Fordi  de  ikke  kan  blive  frelst  uden  deres  familier 
og  medmennesker.  De  vil  blive  ved  med  at  være  i  fare,  indtil 
evangelietbringes  til  dem  på  en  sådan  måde,  at  deervillige 
til  enten  at  tage  det  eller  afvise  det.  Dette  ansvar  brin- 
ger også  os  i  fare,  såvidt  det  gælder  missionærarbejdet, 
hvis  vi  ikke  deler  evangeliet  med  dem. 
Samtidig  er  vi  som  medlemmer  af  kirken  også  i  fare,  hvis  vi 
ikke  udfører  tempelarbejde.  Megen  af  vores  tid  er  optaget  af 
de  verdslige,  dagligdags  detaljer,  som  selvfølgelig  skal  ud- 
føres; men  de,  som  er  medlemmer  af  hans  rige  i  denne  kri- 
tiske tid,  bør  stræbe  efter  at  give  megen  af  deres  tid  og 
indsats  til  dette  rigtige  arbejde. 

Disse  evigtgyldige  principper,  der  har  med  åndeverdenen 
og  livet  herefter  at  gøre,  optog  Frelseren,  da  han  blev  kors- 
fæstet. Det  afspejles  i  hans  udtalelse  til  den  angrende 
røver,  gennem  de  ord,  som  har  forundret  så  mange: 
„Og  en  af  forbryderne,  som  hang  dér  spottede  ham:  ,Er  du 
ikke  Kristus?  Frels  dig  selv  og  os!' 

Da  tog  den  anden  til  orde  og  irettesatte  ham  og  sagde: 
, Frygter  end  ikke  du  Gud,  skønt  du  er  under  den  samme 
dom? 


Og  vi  er  det  med  rette;  vi  får  jo  kun  løn  som  forskyldt,  men 
denne  mand  har  intet  ondt  gjort.' 

Og  han  sagde:  , Jesus!  kom  mig  i  hu,  når  du  kommer  i  dit 
rige!' 

Da  svarede  han  ham:  .Sandelig  siger  jeg  dig:  i  dag  skal  du 
være  med  mig  i  Paradis.'"  (Lukas  23:39-43) 
Hvad  mente  han  dermed?  Han  mente  nøjagtig,  hvad  han 
sagde.  Timerne  ville  gå,  døden  ville  komme  til  dem  alle,  de 
ville  gå  til  en  anden  verden  og  „i  dag  skal  du  være  med  mig 
i  Paradis." 

I  vil  også  huske,  at  da  kvinden  kom  tii  den  døde  Frelsers 
grav,  var  Frelseren  ikke  i  sin  grav.  Da  han  mødte  hende  i 
haven,  sagde  han:  „Rør  ikke  ved  mig;  jeg  er  jo  endnu  ikke 
faret  op  til  min  Fader  (i  Himlen),  men  . . .  Jeg  farer  op  til  min 
Fader  og  jeres  Fader,  til  min  Gud  og  jeres  Gud."  (Joh. 
20:17)  Han  havde  endnu  ikke  været  hos  sin  himmelske  Fa- 
der, så  han  var  ikke  taget  direkte  til  den  himmel,  som  vi 
tænker  på.  Han  var  et  andet  sted. 

Og  så  forklarer  Peter  os  senere  nøjagtigt,  hvor  Frelseren 
tog  hen  og  med  hvilket  formål. 

„Thi  også  Kristus  døde  én  gang  for  synder,  en  retfærdig  for 
uretfærdige,  for  at  han  kunne  føre  jer  til  Gud.  Han  led  døden 
i  kødet,  men  blev  vakt  til  live  i  ånden, 

i  hvilken  han  også  drog  hen  og  prædikede  for  de  ånder,  der 
var  i  forvaring  . .  . 

Thi  derfor  blev  evangeliet  forkyndt  også  for  de  døde,  for  at 
de  vel  skulle  dømmes  på  legemet,  som  menneskerdømmes, 
men  leve  i  ånden,  ligesom  Gud  lever."  (1.  Peter  3:18, 19;  4:6) 
Han  sørgede  for  den  mulighed,  hvorved  de  kan  omvende  sig 
fra  deres  synder,  forandre  deres  indstilling  og  deres  til- 
værelse og  leve  i  henhold  til  Gud  i  ånden.  Vi  ved  ikke,  hvor 
mange  millioner  af  ånder,  det  drejer  sig  om.  Vi  ved,  at 
mange  er  døde  i  krige,  under  epidemier  og  forskellige  slags 


ulykker.  Vi  ved,  at  åndeverdenen  er  fyldt  med  menneskelige 
ånder,  som  venter  på,  at  du  og  jeg  skal  komme  i  gang  - 
venter,  ligsom  underskriverne  af  den  amerikanske  friheds- 
erklæring  ventede.  „Hvorfor,"  spurgte  præsident  Wilford 
Woodruff,  „hvorfor  lader  De  os  vente?"  Det  spørgsmål  bli- 
ver til  stadighed  også  stillet  os,  men  af  vore  egne  medlem- 
mer. 

Vi  tænker  på  vore  forfædre  -  bedsteforældre,  oldefor- 
ældre, tipoldeforældre,  osv.  Hvad  mener  de  om  jer  og  mig? 
Vi  er  af  deres  blod.  Vi  har  ansvaret  for  at  udføre  deres  tem- 
pelarbejde,  og  alligevel  står  vore  smukke  Herrens  templer 
dag  efter  dag,  og  er  ikke  altid  fyldte.  Vi  har  et  stort  ansvar, 
som  vi  ikke  kan  skubbe  tilside,  og  vi  står  i  fare,  hvis  vi  und- 
lader at  udføre  dette  betydningsfulde  arbejde. 
Jeg  håber,  vore  hellige  vil  forstå  den  strålende  virkelighed  i 
alt  dette,  hvor  arbejdet  som  udføres  i  vore  templer  i  denne 
verden,  hjælper  os  til  at  berede  os  for  en  anden  og  bedre 
verden. 

Templerne  er  reserveret  til  hellige  ordinanser  for  de 
levende  og  de  døde.  Værdige  medlemmer  af  kirken  bør 
besøge  templerne  så  ofte,  det  er  muligt  for  at  deltage  i  dette 
vigtige  arbejde.  En  af  de  ordinanser,  der  udføres  i  templet 
er  begavelse,  der  omfatter  et  instruktionskursus  om  man- 
dens og  kvindens  evige  rejse  fra  forudtilværelsen  gennem 
livet  her  på  jorden  og  videre  til  ophøjelsen,  som  er  mulig  for 
enhver. 

Brigham  Young  har  givet  udtryk  for  dette  med  hensyn  til 
begavelse: 

„Lad  mig  ganske  kort  give  jer  en  definition.  Jeres  begavelse 
er  at  modtage  alle  de  ordinanser  i  Herrens  hus,  som  er  nød- 
vendige for  jer,  efter  at  I  har  forladt  dette  liv;  at  gøre  jer  i 
stand  til  at  komme  tilbage  til  Faderens  nærvær  og  gå  forbi 


de  engle,  der  står  vagt ...  og  opnå  jeres  evige  ophøjelse 
..."  {Discourses  of  Brigham  Young,  side  416) 
På  grund  af  begavelsens  og  de  andre  tempelordinansers 
hellige  natur  må  de,  som  besøger  templet  for  at  modtage 
dem,  være  beredte  og  værdige.  Folk,  som  bliver  omvendt 
til  kirken,  føler  sig  ofte  begejstret  tilskyndede  til  at  komme 
til  templet  umiddelbart  efter  deres  dåb.  Men  det  tager  tid  at 
tilpasse  deres  tankegang  det,  der  er  af  evig  natur,  og  det 
tager  tid  at  tilpasse  deres  tilværelse,  så  de  er  beredte  og 
værdige,  når  de  endelig  kommer  i  templet.  Derfor  har  vi  til- 
rådet stavspræsidenter  og  biskopper  ikke  at  anbefale  folk 
at  tage  til  templer  for  at  få  deres  begavelser,  før  de  er  til- 
strækkeligt modne  i  evangeliet.  Vi  har  anlagt  en  regel  om, 
at  nyomvendte  skal  berede  sig  mindst  et  år  efter  dåben,  før 
de  modtager  disse  yderligere  ordinanser  og  velsignelser. 
Vi  er  også  på  vagt  overfor,  at  vore  templer  ikke  bliver  van- 
helligede ved  upassende  opførsel. 

Ordene  „Herrens  hus"  står  på  hvert  enkelt  tempel.  Et  tem- 
pel er  Herrens  hus,  og  når  vi  træder  ind  i  hans  hus,  så  er  vi 
hans  gæster,  derfor  bør  vi  gøre  alt,  der  er  muligt,  for  at 
holde  Herrens  hus  helligt,  ubesmittet,  rent  og  smukt. 
Nogle  af  oldtidens  templer  blev  besmittet  af  udenforståen- 
des dårlige  opførsel.  Salomons  tempel  blev  for  eksempel 
vanhelliget  af  sådanne,  som  uden  myndighed  trængte  ind  i 
templet,  bortførte  dets  kostelige  skatte  og  bragte  disse 
skatte  til  fremmede  lande  for  at  bruge  dem  ved  afguds- 
dyrkelse. Men  muligheden  for  udenforståendes  vandel  er 
ikke  den  eneste  mulighed  for  besmittelse  af  hellige  steder. 
Hellige  templer  kan  også  besudles  og  besmittes  af  medlem- 
mer af  kirken  som  besøger  templerne  og  uværdige  indgår 
pagter,  eller  som  ikke  er  beredte  for  eller  villige  til  at  accep- 
tere og  leve  efter  de  indgåede  pagter.  Når  folk  besøger 
templet  og  derpå  tager  let  på  de  hellige  principper, 
besudler  de  det.  Når  mennesker,  der  ikke  har  omvendt  sig, 
accepterer  de  hellige  ordinanser  uden  helt  at  have  besluttet 
sig  til  at  vise  sig  værdige,  er  de  med  til  at  besmitte  og  ven- 
hellige de  hellige  templer. 

Når  løfter  aflægges  og  pagter  indgås,  uden  at  man  oprigtigt 
og  alvorligt  har  til  hensigt  at  efterleve  dem,  så  kan  det 
betyde  besmitning  af  de  hellige  templer.  Det  er  ikke  blot  et 
spørgsmål  om  at  modtage  en  anbefaling  til  at  komme  ind  i 
Herrens  templer,  men  i  lige  så  høj  grad  et  spørgsmål  om  at 
have  en  ren,  ubesmittet  og  angergiven  ånd.  Når  vi  går  ind 
gennem  Herrens  hus'  dør,  bør  vi  erindre  os  det  tema,  som 
nævntes  i  Washington  templet: 
„Gå  gennem  denne  dør,  som  var  gulvet  dér  af  guld; 
Og  hver  en  vægtig  juvel,  af  kostbar  værd; 
som  om  et  kor,  iklædt  flammekjortler  sang  derinde; 
Ingen  råben  eller  hastværk  —  kun  stille  ...  for  Gud  er  her." 
(fra  Words  of  Life,  side  45 
oversættelse  Jørgen  W.  Schmidt) 
Vi  har  alle  haft  lejlighed  til  at  vente  på  nogen  i  ét  minut,  en 
time,  en  dag,  en  uge  eller  endog  år.  Kan  I  forestille  jer, 
hvordan  vore  forfædre  må  føle,  når  nogle  af  dem  måske  har 
måttet  vente  i  årtier  eller  endog  måske  i  århundreder  på,  at 
tempelarbejdet  bliver  udført  for  dem?  Jeg  har  prøvet  med 
sindets  øjne  at  forestille  mig  vore  forfædre,  som  ængsteligt 
venter  på  dem  af  os,  som  er  deres  efterkommere  og  med- 


lemmer af  kirken  på  jorden,  for  at  vi  skal  gøre  vores  pligt 
overfor  dem.  Jeg  har  også  tænkt  på,  hvor  forfædeligt  det 
må  være  for  os  at  træffe  dem  i  livet  herefter  og  måtte 
erkende,  at  vi  ikke  har  været  så  trofaste,  som  vi  burde  være 
her  på  jorden  med  hensyn  til  at  udføre  disse  ordinanser  for 
dem. 

I  løbet  af  de  sidste  få  måneder  har  jeg  haft  den  velsignelse 
at  overvære  genindvielsen  af  en  række  af  vore  templer. 
Måske  lader  Herren  os  holde  sådanne  genindvielser,  for  at 
vi  kan  sidde  der  i  templet  og  tænke  over  og  overveje  det, 
som  vi  burde  gøre,  Som  følge  af  sådanne  oplevelser  har  jeg 
besluttet  mig  at  fortsætte  med  at  give  af  mig  selv  og  min 
energi  til  dette  store  og  vigtige  arbejde  og  at  opmuntre 
andre  til  at  gøre  det  samme. 

For  nylig  følte  jeg  mig  påvirket  til  at  tale  om  arbejdet  for  de 
døde,  fordi  jeg  følte  det  samme  behov  for  det,  som  jeg  gør 
fo  missionsærarbejdet,  fordi  det  i  virkeligheden  er  ét  og  det 
samme.  Så  vidt  jeg  ved,  har  der  aldrig  før  i  denne  udeling, 
været  et  tidspunkt,  hvor  vi  har  haft  fire  templer  på  forskel- 
lige stader  af  planlægning  og  opførelse,  sådan  som  vi  har 
det  nu.  samtidig  med  ombygning  og  genindvielse  af  andre. 
„Derfor,"  sagde  jeg  til  mine  brødre,  generalautoriteterne, 
„er  dette  arbejde  bestandigt  i  mine  tanker,  for  det  må  føres 
fremad." 

Når  man  nu  tænker  på  betydningen  af  tempelarbejde,  ville 
det  så  ikke  være  vidunderligt,  hvis  ethvert  sidste  dages  hel- 
ligt hjem  i  hvert  enkelt  barns  soveværelse,  eller  på  væggen 
i  dagligstuen  havde  et  ret  stort  billede  af  et  tempel,  der 
kunne  hjælpe  dem  til  ofte  at  tænke  på  formålet  med  disse 
skønne  bygningsværker.  Jeg  tror,  at  langt  flere  ægteskaber 
ville  blive  indstiftet  i  templet,  end  det  er  tilfældet  idag,  fordi 
børnene  i  deres  opvækst  bestandigt  ville  have  et  af  vore 
templer  for  øje,  som  en  påmindelse  og  et  mål.  Jeg  anbefaler 
de  hellige  det.  Det  koster  næsten  intet  og  vil  bestemt 
hjælpe  til  at  udvikle  de  små  opvoksende  sjæles  tankegang, 
når  templet  og  dets  betydning  forklares  og  drøftes  ved 
familiehjemmeaftenerne. 

Dette  er  Herrens  værk,  og  han  har  givet  os  det.  Det  er  vort 
ansvar,  vor  fornøjelse  og  vort  privilegium  at  bringe  dette 
værk  fremad.  Vi  bør  indrette  os  på  en  sådan  måde,  at 
værket  kan  skride  fremad.  I  Johannes  Åbenbaring  så  han, 
at  engang  i  fremtiden  (og  det  er  stadig  fremtiden  for  os)  vil 
de,  som  var  trofaste  og  har  renset  deres  tilværelse,  arbejde 
dag  og  nat  i  de  hellige  templer.  Øjensynligt  vil  der  være  en 
konstant  række  af  gruppe-,  de-  gå"  gennem  templet,  på 
omtrent  samme  måde,  som  det  engang  skete  i  Nauvoo 
templet.  Min  bedstefar,  Heber  C.  Kimball,  skrev  i  sin  dag- 
bog, at  i  de  sidste  dage  af  februar  1846  gik  grupper  gennem 
Nauvoo  templet  dag  og  nat,  „langt  ud  på  natten  og  helt  ind  i 
den  nye  dag",  som  han  udtrykte  det.  Han  antydede,  at  bror 
Brigham  Young  førte  én  gruppe  igennem,  bror  Willard  en 
anden  gruppe,  og  han  selv  en  tredje,  og  så  videre.  De  tro- 
faste hellige  dengang  var  så  ivrige  efter  at  få  de  mange 
velsignelser  og  ordinanser,  der  gives  i  templet,  at  de  bog- 
staveligt talt  levede  i  templet  disse  sidste  få  timer,  før  de 
satte  over  prærierne.  /  dag  burde  vi  begynde  at  handle  med 
samme  iver  og  ønske. 
Vi  har  bedt   kirkens  medlemmer  fremme  værket  med  at 


vende  børnenes  hjerter  til  fædrene  ved  at  få  deres  hellige 
familieoptegnelser  i  orden.  Disse  optegnelser,  især  inklu- 
derende „optegnelser  om  vore  døde"  (L.&P.  128:24),  er  en 
del  af  den  „offergave  i  retfærdighed",  som  Malakias  taler 
om  (Mal.  3:3),  som  vi  skal  yde  i  hans  hellige  tempel  og  uden 
hvilken  vi  ikke  kan  forvente  dagen  for  hans  komme. 
Vi  har  også  bedt  om,  at  kirkens  familier  indretter  sig,  så  de 
mere  effektivt  kan  udføre  deres  hellige  missionærarbejde 
og  pligter  overfor  velfærdet,  udervisningen  i  hjemmet,  samt 
ansvaret  for  tempel-  og  genealogisk-arbejde,  for  at 
opbygge  mønstret  for  det,  der  skal  komme.  Jeg  husker,  at 


de  sidste  offentlige  ord,  der  blev  udtalt  af  min  bedstefar, 
Heber  C.  Kimball,  gik  ud  på,  at  tiden  er  kommet  for  alle 
mennesker  til  at  sætte  deres  huse  i  orden. 
Profeten  Joseph  Smith  sagde: 

„Brødre,  skal  vi  ikke  gå  fremad  for  denne  store  sag?  Gå  fre- 
mad og  ikke  tilbage.  Frisk  mod,  brødre,  og  fremad  til  sejr! 
Lad  jeres  hjerter  fryde  sig  og  være  glade."  (L&.P.  128:22) 
Min  bøn  for  alle  os,  som  er  medlemmer  af  kirken  i  denne 
store  tidernes  fyldes  uddeling,  er,  at  vi  virkelig  må  gå  fre- 
mad i  dette  store  værk,  så  vi  ikke  skal  risikere  at  miste  vor 
evige  belønning. 


VIS  DIG  SOM  EN  MAND 

af  Præsident  David  O.  McKay 

Mange  hundrede  år  er  gået,  siden  menneskene  fik  be- 
læring om  værdien  af  at  sætte  pris  på  et  ærligt  hjerte. 
„Som  et  menneske  tænker  i  sit  hjerte,  sådan  er  det", 
proklameredes  dengang,  da  en  klog  mand  skrev  Ord- 
sprogenes Bog.  Sådan  var  det  også  med  den  guddom- 
melige påberåbelse  „Giv  mig  dit  hjerte,  min  søn,  og  lad 
dine  øjne  synes  om  mine  veje!"  (Ordspr.  23:26). 
Intet  livsprincip  blev  fremhævet  mere  af  Den  store  Læ- 
rer end  nødvendigheden  af  retfærdig  tænkning.  For  Ham 
var  ingen,  hvad  Han  syntes  at  være  udvortes,  eller  hvad 
han  foregav  at  være  ved  sin  tale:  hvad  en  mand  tænkte, 
afgjorde  altid,  hvad  han  var. 

Kristi  lære,  angående  menneskets  pligt  over  for  sig  selv 
og  dets  pligt  over  for  næsten,  er  gennemtrængt  med  den 
sandhed,  at  tanken  altid  er  afgørende  for  menneskets  ret 
til  lykke  eller  fordømmelse. 

I  en  åbenbaring  til  profeten  Joseph  Smith  lagde  Herren 
vægt  på  efterlevelse  af  det  princip,  at  De  tolv  Apostles 
første  pligt  er  at  prædike  Jesu  Kristi  Evangelium.  „Men 
rens  jeres  hjerter  for  mig  og  gå  da  ud  i  al  verden  og 
forkynd  mit  evangelium  for  hver  skabning,  som  endnu 
ikke  har  modtaget  det."  (L.  &  P.  112:28). 
Det  er  rigtigt  nok,  at  den  åbenbaring  blev  givet  til  præ- 
sident Thomas  B.  Marsh  af  De  tolvs  Råd,  specielt  til  de 
tolv,  men  den  gælder  også  for  missionærarbejdet.  Vi 
har  længe  sagt,  at  ethvert  medlem  er  en  missionær.  Kun 
de,  hvis  hjerter  er  rene  og  hvis  tanker  er  høje  og  fine, 
kan  påvirke  andre  til  at  søge  at  opnå  disse  høje  idealer. 
Hvilken  grundlæggende  lære  og  hvor  vidunderligt!  Til- 
fredshed, selverkendelse,  fred  —  alt  det,  der  gør  livet 
værd  at  leve  —  har  deres  udspring  i  den  enkeltes  tanker. 
Samme  sted  fra  kommer  uro,  forvirring,  elendighed  — 


alt,  hvad  der  fører  til  opløsning  og  død.  Det  er  en  livs- 
vigtig lektie,  som  altfor  sjældent  tages  i  betragtning. 
Mennesker  påvirkes  og  bevæges  til  handling  mere  af, 
hvad  de  tror,  at  andre  mennesker  tænker,  end  af,  hvad 
de  selv  tænker.  Alt  for  mange  mennesker  tillader  sig  at 
mene,  at  man  kan  engagere  sig  i  synd,  så  længe  det  ikke 
„opdages".  De  går  ud  fra,  at  uærlige  handlinger  kan  ud- 
føres, hvis  de  holdes  hemmelige. 

For  at  anføre  blot  ét  eksempel:  På  samme  måde  som 
drenge  af  tidligere  generationer  listede  sig  til  at  gemme 
sig  bag  udbygninger  og  budskadser  for  at  ryge,  således 
finder  drenge  i  dag  gemmesteder  for  det  samme,  og  de 
tror  blindt,  at  det  er  helt  lorden,  hvis  blot  de  kan  arran- 
gere det,  så  de  ikke  bliver  opdaget. 
Uden  hensyn  til,  hvad  den  skjulte  gerning  er,  hvadenten 
den  bliver  opdaget  elier  ej,  så  betaler  den,  som  begår 
den,  straffen  for  sin  synd  og  ubetænksomhed.  Hensigten, 
som  går  forud  for  handlingen,  efterlader  sit  uudslettelige 
indtryk  på  karakteren.  Og  selvom  synderen  måske  vil 
gyde  balsam  på  sin  samvittighed  ved  at  sige,  at  han 
„ikke  vil  regne  med  denne",  så  vil  den  dypt  i  hans  sind 
blive  med  regnet  alligevel,  og  arrene  i  hans  karakter  vil 
stå  imod  ham  på  dommens  dag.  Ingen  kan  gemme  sig 
for  sine  tanker  eller  slippe  fra  deres  uundgåelige  følger. 
I  betragtning  af  det  ansvar  for  lederskab,  som  hvert 
eneste  medlem  har  i  Jesu  Kristi  Kirke  af  Sidste  Dages 
Hellige  og  i  verden  som  helhed,  vil  det  være  godt  om 
hver  af  os  vil  standse  op  regelmæssigt  og  gøre  status 
for  sig  selv,  så  vi  kan  finde  ud  af,  hvad  vi  tænker  på,  når 
vi  ikke  er  nødt  til  at  tænke.  „Det  som  et  menneske  tæn- 
ker i  sit  hjerte,  sådan  er  han  . . .",  og  „Hvad  du  er",  som 
Emerson  (Ralph  Waldo  Emerson,  amerikansk  forfatter 
og  filosof  1803—1882),  siger  „runger  så  stærkt  i  mine 
ører,  at  jeg  ikke  kan  høre,  hvad  du  siger." 
(Fra  bogen:  Lad  det  blive  et  godt  ægteskab,  1971) 


En  optegnelse 

om. 
vore  riger 


af  Jimmy  B.  Parker 


Vi  skaber  familiehistorie  hver  dag, 
men  hvor  nedskriver  vi  den? 


For  adskillige  år  siden  knælede  min  kone  og  jeg  ved  et 
alter  i  Salt  Lake  Templet.  Min  kønne  brud  anbragte  sin  hånd 
i  min,  og  vi  blev  beseglet  til  hinanden  for  tid  og  al  evighed. 
Jeg  forstår  nu  mere  fuldtud  end  dengang  betydningen  af  de 
løfter,  vi  aflagde  som  en  del  af  denne  beseglingsordinanse. 
Den  dag  blev  grundstenen  til  et  nyt  rige  lagt  —  vores  evige 
familieenhed.  Som  årene  er  gået,  har  jeg  i  glimt  begyndt  at 
se  betydningen  af  dette  rige,  der  således  blev  oprettet  i  mit 
navn.  Med  de  løfter  om  velsignelser,  der  blev  givet  ved  tem- 
pelaltret, er  der  fulgt  et  højtideligt  ansvar  for  at  begynde  at 
føre  en  optegnelse  om  „mit  rige". 

Optegnelser  er  vigtige  i  alle  Guds  riger  -  kirken,  dens 
enheder  og  især  de  enkelte  familier.  Tidligt  i  denne  udde- 
ling følte  Joseph  Smith  betydningen  af  at  føre  optegnelser: 
„Efter  bøn  af  præsident  Joseph  Smith,  jun.,  sagde  denne, 
om  vi  tålmodigt  ville  høre  efter,  at  han  kunne  forelægge 
rådet  en  sag  af  stor  vigtighed.  Han  havde  af  erfaring  lært 
noget,  som  altid  beredte  ham  stor  sorg,  når  han  tænkte 
derpå.  Hvis  jeg  i  dag  havde  haft  skriftligt  i  min  besiddelse 
enhver  beslutning,  som  vi  har  taget  angående  vigtige  lære- 
punkter og  pligter  fra  dette  værks  begyndelse,  ville  jeg 
afgjort  ikke  skille  mig  af  med  dem  for  penge.  Men  vi  har  for- 
sømt at  føre  optegnelser  over  disse  ting,  måske  fordi  vi 
troede,  at  de  sidenhen  ikke  ville  være  af  nogen  værdi  for 
os."  (Profeten  Joseph  Smiths  Lærdomme,  siderne  83-84) 
Kirken  har  som  helhed  et  klart  behov  for  optegnelser  om 


rigets  værk.  Om  føring  af  optegnelser  af  vore  individuelle 
riger,  skrev  ældste  John  A.  Widtsoe: 

„Sådan  som  jeg  ser  det,  bør  der  i  hver  eneste  familie  føres 
en  optegnelse  om  den  umiddelbare  familie:  faderen,  bed- 
stefaderen, oldefaderen  —  i  det  mindste  dem,  vi  har  erin- 
dring om.  Den  optegnelse  bør  være  en  bog,  der  er  kendt  og 
benyttet  i  familiekredsen.  Og  når  et  barn  vokser  op  og  star- 
ter sin  egen  familie,  er  noget  af  det  første,  det  unge  par  bør 
tage  med  sig,  deres  familiers  optegnelser,  som  da  udstræk- 
kes til  også  at  omfatte  dem  selv,  som  tiden  går.  Det  spiller 
ingen  rolle,  om  der  bliver  tale  om  duplikering.  Der  er  styrke 
og  inspiration  og  glæde  ved  at  have  en  sådan  optegnelse 
ved  hånden,  hvor  man  kan  læse  historien  om  sine  forfædre, 
deres  navne,  de  tider,  hvori  de  levede  og  noget  om  deres  til- 
værelse, og  hvad  de  opnåede.  Enhver  af  os  har  individuelt 
ansvaret  for  at  føre  optegnelser,  og  vi  bør  påtage  os  det." 
{Church  News,  3.  okt.  1942) 

Sådanne  optegnelser,  som  ældste  Widtsoe  nævner  sam- 
stemmende med  andre  af  Herrens  tjenere,  kan,  i  hænderne 
på  vise  forældre,  blive  yderst  effektive  hjælpemidler  til  at 
belære  deres  børn  og  børnebørn.  Men  hvilke  slags  op- 
tegnelser bør  føres  og  på  hvilken  måde? 
De  fleste  af  os  har  hørt  noget  om  at  før  optegnelser  vedrø- 
rende personlig  historie,  familiehistorie,  mindebøger,  per- 
sonlige dagbøger,  optegnelser  over  hellige  oplevelser,  øko- 
nomiske optegnelser  osv.  Listen  synes  at  være  temmelig 


overvældende,  indtil  man  sætter  dem  i  det  rette  perspektiv. 

1.  Præsident  Spencer  W.  Kimball  har  overfor  kirkens  unge 
fremhævet  vigtigheden  af  at  føre  dagbog.  Efter  omhyggeligt 
at  have  forklaret,  hvad  en  dagbog  bør  indeholde,  opsumme- 
rer han  det  på  denne  måde: 

„Få  fat  på  en  notesbog,  mine  unge  venner,  en  dagbog,  der 
vil  vare  evingelig,  og  måske  vil  englene  citere  fra  den  i  al 
evighed.  Begynd  i  dag  og  skriv  i  den,  hvad  I  foretager  jer, 
jeres  inderste  tanker,  det  I  når,  og  det,  som  I  ikke  når.  Skriv 
om  jeres  kammerater  og  jeres  sejre,  jeres  indtryk  og  jeres 
vidnesbyrd.  Husk,  at  Frelseren  irettesatte  dem,  som  undlod 
at  nedskrive  vigtige  begivenheder."  (Se  3.  Nephi  23:7-137) 

2.  Det  er  bare  een  af  adskillige  påmindelser,  vi  har  fået 
fornylig  om  at  føre  optegnelser  over  vores  tilværelse.  I 
stavskonferencerne  i  første  halvdel  af  1976  blev  betydnin- 
gen af  at  forberede  og  føre  endnu  en  slags  optegnelser 
fremhævet  —  nemlig  en  personlig  historie.  Mange  af  os  har 
prøvet  at  finde  nedskrevet  materiale  om  vore  forældre, 
bedsteforældre,  oldeforældre  og  så  videre.  I  almindelighed 
gælder  det,  at  jo  tidligere  generationen  levede,  des  mindre 
oplysninger  kan  vi  finde  om  dem.  Vil  vore  efterkommere 
komme  ud  for  de  samme  skuffelser,  som  vi  har  oplevet,  når 
de  leder  efter  oplysninger  om  vor  tilværelse?"  (Den  fulde 
tekst  af  præsident  Kimballs  bemærkninger  følger  i  juni- 
nummeret.) 

Ønsker  vi,  at  vore  efterkommere  skal  gøre  de  samme  fejl, 
som  vi  har  gjort?  Eller  ønsker  vi,  at  de  skal  kende  de  vidnes- 
byrd, vi  har  om  evangeliet,  og  hvilke  oplevelser  der  gav  os 
disse  vidnesbyrd? 

Vi  har  allerede  mange  af  de  oplysninger,  der  er  brug  for  til 
at  påbegynde  vores  personlige  historie.  Vi  har  sikkert  en 
eller  anden  form  for  personlig  dagbog  eller  noteringskalen- 
der,  en  skreven  historie  eller  biografi,  der  tidligere  er  sam- 
let, scrapbøger,  fotografier,  båndoptagelser  over  aktiviteter 
i  kirken,  breve  og  meget,  meget  andet.  Nu  er  vi  allesammen 
blevet  bedt  om  at  organisere  dette  materiale  og  skrive  en 
historie  om  vort  liv,  der  opsummerer  alle  de  betydnings- 
fulde begivenheder  i  vort  hidtidige  liv  og  især  de  begiven- 
heder, der  kan  være  nyttige  at  have  beretninger  om  ved 
belæringer  af  vore  efterkommere.  Når  nedskrivningen  af 
denne  personlige  historie  er  færdiggjort  til  dato,  behøver  vi 
herefter  kun  at  gennemgå  og  ajourføre  den  regelmæssigt, 
hvilket  måske  vil  sige  hvert  andet  eller  tredie  år. 
I  nogle  tilfælde  vil  det  måske  være  lettere  at  optage  en  per- 
sonlig historie  på  bånd  snarere  end  at  nedskrive  den,  for- 
nogle mennesker  er  ikke  gode  ti!  at  skrive.  Måske  kan  så 
et  af  børnene,  ægtefællen  eller  en  anden  senere  afskrive 
den. 

Jeg  har  fundet  ud  af,  at  en  af  mine  mest  effektive  måder  at 
huske  de  begivenheder,  jeg  ønsker  skal  med  i  min  person- 
lige historie,  er  altid  i  en  to  eller  tre  ugers  periode  at  med- 
føre nogle  kartotekskort.  På  hvert  af  disse  kort  har  jeg 
øverst  skrevet  mine  livsår,  ét  årstal  på  hvert  kort.  Når  jeg 
kommer  i  tanker  om  en  eller  anden  oplevelse,  skriver  jeg 
den  på  det  pågældende  kort,  som  en  påmindelse  om  be- 
givenheden. Somme  tider  kan  jeg  ikke  nøjagtigt  huske, 
hvilket  år  det  skete,  og  så  skriver  jeg  dem  på  særlige  kort 
med  overskrifter  som  f.  Eks.  „før  skolen",  „underskolen", 


„mellenmskolen",  „studietid",  osv.  Kortene  danner  grund- 
lag for  udskrivningen  af  min  personlige  historie. 
Efterhånden   som  familierne   kommer   i   gang   med   deres 
genealogiske  arbejde  og  lærer  deres  forfædre  at  kende,  vil 
de  ofte  ønske  at  samle  og  nedskrive  disse  forfædres  op- 
kopiere  dem  til  deres  egne  optegnelser,  men  selve  indsam- 
lingen af  materialer  gøres  i  fællesskab. 
3.  I  mange  år  har  vi  hørt  om  mindebogen  som  en  familie- 
historie. Alligevel  har  vægten  været  lagt  på  at  føre  stamtav- 
ler, familiegruppeoptegnelser  og  personlige  optegnelser  i 
den  bog.  Selvom  alle  disse  optegnelser  er  vigtige  for  ud- 
førelsen af  det  genealogiske  arbejde  og  for  aflevering  af 
navne  til  udførelse  af  tempelarbejde,  så  er  det  ikke  alene 
det,  der  i  gamle  dage  var  ment  med  udtrykket  „mindebog". 
I  Moses  6:5-6  læser  vi: 

„Og  en  mindebog  blev  ført,  hvori  der  blev  nedskrevet  på 
Adams  sprog;  thi  så  mange,  som  påkaldte  Gud,  blev  det 
givet  at  skrive  ved  inspirationens  ånd. 
Og  de  lærte  deres  børn  at  læse  og  skrive,  thi  de  havde  et 
sprog,  som  var  rent  og  uforfalsket." 

Da  de,  der  „påkaldte  Gud",  på  Adams  tid,  lærte  børnene  at 
læse  og  skrive,  er  det  sandsynligt  at  de  ville  bruge  det  der 
var  skrevet  „ved  inspirationens  ånd"  til  at  udføre  denne  op- 
gave. Det  ser  ud  til  at  skemaer  og  formularer  alene  ikke  har 
været  nok.  Der  må  have  været  mere  i  den  mindebog,  end  vi 
i  vor  tid  anbringer  deri. 

Vi  burde  som  en  del  af  vores  familieoptegnelser  have  en 
beretning  om  Guds  handlemåde  med  hvert  enkelt  medlem 
af  vores  familie,  skrevet  „ved  inspirationens  ånd".  Forestil 
jer  hvilken  betydning  det  vil  have  på  vore  familiemedlem- 
mer, hvis  vi  lærer  dem  de  storslåede  evangeliske  princip- 
per om  åbenbaring,  tiende,  faste,  bøn  osv.  ud  fra  personlige 
familieoplevelser,  idet  vi  benytter  dem  som  et  andet  vidne 
om  de  sandheder,  der  findes  i  standardværkerne.  Forestil 
jer  også  de  mange  gange  disse  hellige  familieoptegnelser 
vil  blive  benyttet  ved  familiehjemmeaftener  og  andre  lejlig- 
heder til  belæring  for  at  personliggøre  de  evangeliske 
sandheder. 

Vores  nuværende  familie  har  en  ringbog  i  A-4  format,  hvori 
vi  opbevarer  optegnelser  om  vor  families  medlemmers  hel- 
lige oplevelser.  Deri  har  vi  f.  eks. 

1.  Kopier  af  de  patriarkalske  velsignelser  for  hvert  enkelt 
medlem  af  familien,  som  har  modtaget  en  sådan. 

2.  Opsummeringer  af  velsignelser  givet  ved  indsættelse  af 
forskellige  stillinger  i  kirken. 

3.  Opsummeringer  af  særlige  velsignelser  givet  ved  sygdom 
eller  andre  lejigheder. 

4.  Opsummeringer  af  velsignelser  givet  som  en  del  af  vel- 
signelser af  et  barn,  bekræftelse  eller  ordinering  til 
præstedømmet. 

5.  De  indtryk,  hvert  enkelt  familiemedlem  modtog  ved  dåb 
eller  andre  vigtige  begivenheder  i  den  pågældendes  liv. 

6.  Vore  vidnesbyrd  om  Jesu  Kristi  evangelium. 

7.  Andre  optegnelser  om  oplevelser,  vi  ønsker  at  huske  som 
noget  helligt. 

Denne  ringbog  og  dens  indhold  kendes  og  er  elsket  af  alle 
vore  børn,  og  de  læser  ofte  i  den.  Vi  bruger  den  også,  når 
som  helst  vi  føler  et  behov  for  det  ved  vore  familiehjemme- 


aftener.  For  eksempel  var  vores  datter  Kerrie  i  efteråret  ved 
at  forberede  sig  på  at  skulle  døbes,  og  da  var  det  mest 
effektive  hjælpemiddel  i  belæringen  om  det,  der  forvente- 
des af  hende,  de  oplevelser  og  erfaringer,  som  hendes 
ældste  søster  Jamie  havde  nedskrevet  tre  og  et  halvt  år 
tidligere.  De  indtryk,  som  Jamie  havde  motaget,  inspirere- 
de også  Kerrie  til  at  nedskrive  sine  følelser,  da  hun  blev 
døbt. 

Da  jeg  blev  indsat  som  medlem  af  højrådet,  gav  vores  stavs- 
præsident,  Clarence  D.  Samuelson,  mig  en  ganske  særlig 
velsignelse.  Så  snart  det  var  praktisk  muligt,  safte  min  kone 
og  jeg  os  og  nedskrev  så  meget,  som  vi  kunne  huske  af  vel- 
signelsen. Som  tiden  er  gået,  er  de  løfter,  der  blev  givet  mig 
af  stavspræsidenten,  blevet  husket,  og  mange  af  dem 
opfyldt. 

Fotografier,  scrapbøger,  håndarbejde,  møbler  og  andre 
klenodier  kan  være  vigtige  påmindelser  om  hellige  be- 
givenheder i  vor  egen  tilværelse  eller  deres,  som  har  levet 
før  os.  Hvis  de  bibringer  os  erindringer,  som  bør  holdes  i 
ære,  bør  de  også  være  en  del  af  vore  familieoptegnelser. 
Der  er  mange  forskellige  måder  at  føre  optegnelser,  og 
adskillige  forskellige  slags  optegnelser. 
Men  de  er  ikke  så  overvældende,  når  man  tager  i  betragt- 
ning, at  Herren  gennem  sine  profeter  har  befalet  os  at  føre 
optegnelser  over  de  vigtige  begivenheder  i  tilværelsen.  Og 
han  lod  profeterne  i  Mormons  Bog  sætte  eksemplet  for 
førelse  af  optegnelser,  og  det  gælder  især  Nephi,  for  i 
1.  Nephi  9:2—4  læser  vi: 

„Og  som  jeg  før  har  sagt  om  disse  plader,  se,  det  er  ikke  de 
plader,  hvorpå  jeg  skriver  en  fuldstændig  beretning  om  mit 
folks  historie; 
Jeg  har  ikke  desto  mindre  fået  befaling  af  Herren  til  at  lave 


disse  plader  i  den  specielle  hensigt,  at  der  skulle  graveres 
en  beretning  på  dem  om  mit  folks  religiøse  virksomhed. 
På  de  andre  plader  skulle  der  skrives  en  beretning  om  kon- 
gernes regering  og  om  mit  folks  krige  og  uroligheder;  der- 
for skal  disse  plader  hovedsageligt  handle  om  den  religiøse 
virksomhed,  og  de  andre  plader  er  for  størstedelen  om  kon- 
gernes regering,  om  krigene  og  urolighederne  blandt  mit 
folk." 

Hvis  vi  kunne  betragte  vore  optegnelser  over  åndelige  ople- 
velser, sådan  som  Nephi  gjorde  med  sine  små  plader  og 
sammenligne  alle  de  andre  optegnelser,  vi  har  fået  befaling 
om  at  føre,  med  Nephis  store  plader,  havde  vi  et  perspektiv, 
der  ville  gøre  det  muligt  for  os  at  træffe  vise  beslutninger 
med  hensyn  til,  hvad  hver  enkelt  af  de  optegnelser,  vi  er 
blevet  bedt  om  at  føre,  bør  indeholde. 
Som  overhoveder  for  vor  familier  bør  vi  overveje  dette, 
både  når  vi  skal  beslutte  os  til,  hvilke  og  hvordan  op- 
tegnelserne for  vort  rige  skal  føres: 

1.  Hvad  er  mest  vigtigt  for  mine  efterkommere? 

2.  Hvilken  form  vil  gøre  mest  indtryk  på  mine  efterkommere 
med  hensyn  til  betydningen  af  denne  optegnelse  for 
deres  tilværelse? 

3.  Hvilke  personlige  begrænsninger  må  jeg  tage  hensyn  til 
ved  udarbejdelsen  af  en  sådan  optegnelse? 

4.  Da  mit  rige  er  en  miniature-udgave  af  Guds  rige,  hvor 
nær  kan  jeg  komme  til  at  efterligne  hans  måde  at  føre 
optegnelser  på? 

5.  Hvad  ønsker  Herren,  at  jeg  skal  gøre? 

Det  forekommer  mig  usandsynligt,  at  vor  himmelske  Fader 
ikke  har  optegnelser  over  sit  riges  begyndelse.  Og  jeg  er 
sikker  på,  at  jeg  ønsker  at  have  en  optegnelse  til  mine  efter- 
kommere i  dette  liv  og  i  evigheden,  hvori  jeg  kan  fortælle 
dem  om  begyndelsen  til  mit  rige. 


De  rigtige  kanaler  for  åbenbaring 

Det  har  nogen  gange  været  sørgeligt  at  se  respekterede  med- 
lemmer at  Kirken,  mennesker  som  skulle  vide  bedre,  lade  sig 
blive  redskaber  for  forførende  ånder.  Sådanne  mennesker  sy- 
nes, i  hvert  tilfælde  for  øjeblikket,  at  have  mistet  blikket  for  den 
kendsgerning,  at  Herren  har  oprettet  Præstedømmet  i  dets 
fylde  på  jorden  og  det  ved  direkte  åbenbaring  og  befaling  fra 
himmelen;  at  Han  har  indstiftet  en  orden  eller  regering,  der  er 
mere  kvalificeret,  og  som  er  menneskets  visdom  og  forståelse 
overlegen,  ja,  så  meget,  at  det  synes  umuligt  for  det  menne- 
skelige sind  at  fatte  det  Hellige  Præstedømmes  skønhed,  magt 
og  natur  uden  bistand  fra  Guds  Ånd.  Det  forekommer  menne- 
skene vanskeligt  at  fatte  Præstedømmets  måde  at  virke  på, 
dets  retsmæssige  myndighed,  dets  åndelige  omfang  og  kraft; 
og  alligevel  er  det  let  at  forstå  ved  Åndens  lys,  men  forstår  man 
det  ikke,  bedrages  man  let  af  de  forførende  ånder,  der  er  ud- 
bredt i  verden.  Man  ledes  til  at  tro,  at  et  eller  andet  er  forkert, 
og  det  næste  der  hænder  er,  at  man  får  sig  selv  til  at  tro,  at 
man  er  udvalgt  til  at  sætte  tingene  på  plads.  Det  er  meget 
uheldigt  for  et  menneske  at  blive  fanget  i  denne  snare. 
Der  er  ikke  nogen  som  helst  der  skulle  udråbe  sig  som  åben- 
barer, profet,  seer  eller  inspireret  mand,  og  give  åbenbaring  til 
Kirkens  ledelse   eller  foregive  at  give  Kirkens  præsiderende 


autoriteter  i  nogen  del  af  verden  befaling,  allermindst  i  Zions 
midte  hvor  Præstedømmets  organisationer  er  omtrent  fuld- 
komme. Det  er  hver  enkelts  ret  at  blive  inspireret  og  modtage 
tilkendegivelser  fra  Helligånden  til  deres  personlige  vejledning 
for  at  styrke  deres  tro  og  for  at  blive  opmuntret  i  retfærdig- 
hedens værk,  og  til  at  være  trofaste  og  være  opmærksomme 
på  og  holde  de  bud,  som  Gud  har  givet  dem.  Det  er  enhver 
mands  og  kvindes  privilegium  at  modtage  åbenbaring  i  denne 
udstrækning,  men  ikke  videre.  I  det  øjeblik  en  person  påberå- 
ber sig  retten  til  at  lede  og  befale  eller  sidde  til  doms  over  sine 
brødre,  særlig  over  dem  som  præsiderer,  bør  han  øjeblikkelig 
standses,  ellers  vil  resultatet  blive  strid,  splittelse  og  forvirring. 
Enhver  mand  og  kvinde  i  denne  Kirke  burde  vide  bedre  end  at 
give  efter  for  en  sådan  ånd;  i  det  øjeblik  en  sådan  følelse  kom- 
mer frem  i  dem,  bør  de  drive  den  bort,  da  det  er  i  direkte 
modstrid  med  Præstedømmets  orden  og  dette  værks  ånd.  Vi 
kan  ikke  antage  andet  som  autoritativt  end  det,  som  kommer 
direkte  gennem  den  udpegede  kanal,  Præstedømmets  indstif- 
tede organisationer,  hvilket  er  den  kanal,  som  Gud  har  udpeget 
til  at  bekendtgøre  sin  vilje  og  sit  sind  for  verden. 

(Fra  Joseph  F.  Smith;  Evangeliets  lærdomme,  1970) 

Mormondagbøger 


Hun  var  den  mor, 
jeg  aldrig  havde  kendt 

Af  Wanda  West  Badger 


Min  mor  døde,  da  jeg  kun  var  seks  år  gammel,  og 
længslen  efter  at  lære  hende  at  kende  har  altid  pint  mig, 
især  i  mine  ungpigedage.  Jeg  ville  så  gerne  kende  til  hen- 
des aktiviteter,  hendes  omgangskreds,  hendes  tøj,  om  hun 
underviste  i  søndagsskolen  (det  gjorde  jeg  på  det  tids- 
punkt). Så  da  jeg  var  18  år  gammel,  lavede  jeg  en  bog  og 
helligede  den  min  tilkommende  attenårige  datter,  så  hun 
kunne  komme  til  at  vide  noget  om  min  tilværelse. 
Og  så  flere  år  efter  at  jeg  var  blevet  gift,  gav  min  mors  far 
mig  en  lille  notesbog,  han  havde  fundet.  Det  var  en  dagbog 


over  5  måneder,  som  min  mor  havde  ført,  begyndende  med 
hendes  high-school  eksamen  i  1917.  Hvor  var  jeg  dog 
begejstret  over  endelig  at  kunne  læse  hendes  egne  tanker 
og  følelser,  i  stedet  for  som  hidtil  at  få  dem  på  anden  hånd. 
Jeg  fandt  ud  af,  hvad  hun  brugte  det  meste  af  sin  dagligdag 
til:  at  vaske  og  skure  og  lave  mad  for  sin  familie,  idet 
hendes  egen  mor  var  død  to  år  tidligere. 
Men  hun  fandt  også  tid  til  andet:  i  løbet  af  fem  måneder  var 
hun  24  gange  i  biografen!  Jeg  læste  om  hendes  omgangs- 
kreds, om  hendes  begejstring  for  at  tage  til  det  gamle 
Saltair  (bade  og  forlystelsesetablissement)  ved  bredden  af 
Saltsøen,  over  at  spadsere  gennem  Liberty  Park  i  Salt  Lake 
City  søndag  eftermiddag,  og  om  hvordan  hun  trofast  hver 
uge  underviste  i  sin  søndagsskoleklasse. 
Og  så  i  efteråret  1975  kom  der  med  en  fætter  fra  Californien 
et  fotografialbum,  som  havde  tilhørt  min  mors  søster,  inde- 
holdende flere  snese  fotografier  af  min  mor.  Mit  hjertes 
inderste  ønsker  var  dermed  opfyldt.  Hun  smilede  altid  -  et 
strålende  smil.  Og  hendes  tøj!  Fløjlsskørter,  bluser  med 
pyntebånd,  store  bredskyggede  hatte,  overdådigt  pyntede 
med  blomster. 

Med  disse  billeder  for  øje  og  i  stand  til  at  læse,  hvad  hun 
skrev,  føler  jeg  mig  nært  knyttet  til  min  mor.  Når  jeg  skal 
møde  hende  igen,  vil  hun  ikke  være  en  fremmed. 

Da  bedstefar 
skænkede  sig  selv 


Af  Bruce  Lyman  Bishop 


Albert  Lyman  og  hans  far  vågnede  og  opdagede,  at 
deres  heste  var  løbet  bort  i  nattens  mørke.  Deres  kvæg 
græssede  i  et  isoleret  område  omkring  150  km  fra  den 
nærmeste  by.  De  havde  ikke  forråd  nok  til  at  kunne  klare 
sig,  mens  de  til  fods  begav  sig  hjemad  —  de  måtte  enten 
finde  deres  heste  eller  dø  derude. 

Da  Albert  var  ung  og  den  sundeste  af  de  to,  tog  han  afsted 
for  at  finde  de  bortløbne  heste.  Han  fulgte  de  spor,  han 
kunne  finde  halvanden  dag  i  udørkenen.  Halsen  snøredes 
ind  af  mangel  på  vand.  Musklerne  værkede  af  den  stadige 

vandring.  Hans  lasede  mokkasiner  klistredes  til  fødderne 

med  det  størknede  blod. 

Han  var  helt  udmattet.  Han  var  skuffet,  og  han  bestemte  sig 

til  at  vende  tilbage,  selv  om  det  var  tomhændet. 

Så  forestillede  han  sig  sin  fars  stemme:  „Fortsæt  min  søn," 

hørte  han  sin  far  sige.  „Hvad  er  en  mand  andet  end  en 

dreng,   som    kan    gøre   mandige   ting?    Hvis   du    kommer 

tilbage,  vil  det  bestemt  være  en  fiasko;  hvis  du  fortsætter, 

vil  du  gøre  dit  bedste,  og  virkelige  mænd  kan  ikke  gøre 

mere." 


Denne  mands  dagbøger  gav  os  en  endnu  dybere  indsigt  i  hans  vidunderlige 
karakteregenskaber.  Jeg  har  hørt  hans  egne  børn  sige,  at  de  ikke  havde  nogen 
ide  om  at  han  havde  lidt  så  meget,  at  han  havde  haft  så  store  oplevelser,  eller 
at  han  var  et  så  stort  menneske,  før  de  læste  hans  dagbøger.  Han  har  forklaret 
evangeliets  principper  for  mig  ved  hjælp  af  sine  dagbøger.  Han  udtrykte  på  en 
så  smuk  måde  sin  kærlighed  til  sin  far,  at  jeg  for  min  part  også  føler  stor 
kærlighed  til  min  oldefar,  som  jeg  aldrig  nogensinde  har  mødt. 


Så  Albert  fortsatte  jagten  på  hestene,  hvert  skridt  var  en 
stærk  smerte  —  men  den  aften  fandt  han  dem. 
Da  han  kom  tilbage  til  lejren,  ridende  på  den  ene  hest  med 
den  anden  i  reb,  stod  hans  far  på  en  klippe  nær  sporet  på 
udkik  efter  ham.  Da  Albert  kom  nærmere,  lod  han  sig  glide 
ned  fra  klippen.  Han  betragtede  Alberts  blodige  fødder  og 
vogtede  intenst  drengens  udpinte  ansigt,  mens  han  fortalte 
sin  historie  om  sin  to-dages  søgen. 

Så  hjalp  den  ældre  mand  Albert  ned  fra  hesten  og  bar  ham  i 
sine  arme  til  en  afsats  på  klippen,  da  han  var  klar  over,  at 
det  ville  gøre  ondt,  hvis  hans  fødder  kom  til  at  røre  jorden. 
Albert  glemte  aldrig,  hvad  hans  far  sagde:  „Måden  hvorpå 
du  har  bragt  disse  heste  tilbage,  er  mere  værd  for  mig  end 
alle  de  køer,  jeg  har  drevet  over  Clay  Hill." 
Albert  R.  Lyman  var  min  bedstefar.  Jeg  ved,  hvad  hans  far 
sagde  til  ham  den  dag,  for  bedstefar  skrev  det  i  sin  dagbog. 
Han  begyndte  at  føre  dagbog,  da  han  var  tretten  år.  Hans 
sidste  indførsel  blev  foretaget  få  dage,  før  han  døde,  93  år 
gammel. 

Da  bedstefar  endnu  levede,  var  hans  besøg  en  fest  med 
historiefortælling,  sang,  bøn  og  vidnesbyrd.  Han  kom  til  Salt 
Lake  City  fra  Blanding  i  Utah,  og  der  kom  snart  et  blink  i 
øjet  hos  ham  ved  synet  af  alle  hans  glade  børnebørn.  Han 
fortalte  os  om  indianske  helte  og  rå  lovløse,  om  pionerer, 
som  bad  om  hjælp  til  at  finde  en  bortkommen  pige  på  en 
skrænt  I  San  Juan;  om  hans  kærlighed  til  sine  forældre  og 
sin  kærlighed  til  Herren  og  hans  evangelium. 
Men  efter  hans  død  bragte  hans  dagbøger  os  endnu 
længere  ind  i  denne  vidunderlige  mands  karakter.  Jeg  har 
hørt  hans  egne  børn,  efter  at  have  læst  hans  dagbøger,  sige 
at  de  ingen  idé  havde  om,  at  han  led  så  meget;  at  han  havde 
haft  så  mange  bevægende  oplevelser,  eller  at  han  var  så 
storslået  et  menneske.  Han  har  forklaret  mig  de  evangeliske 
principper  gennem  sine  dagbøger.  Han  har  givet  udtryk  for 
sin  store  kærlighed  til  sin  far  så  smukt,  at  jeg  opdagede  at 
også  jeg  elsker  min  oldefar,  som  jeg  aldrig  har  set. 
Og  han  skrev  altid  lige  ud  af  hjertet.  Han  var  en  stærk  mand 
-  for  ham  var  katastrofer  kun  noget,  der  skulle  overvindes. 
Han  skrev:  „Vi  har  større  grund  til  at  sørge  over,  at  vi  ikke 
lærer  af  vore  lidelser,  end  vi  har  grund  til  at  sørge,  fordi  vi 
lider.  Lidelser,  fattigdom,  skuffelse  og  slid  og  slæb  vil  fors- 
vinde, men  deres  indvirken  for  godt  eller  ondt  vil  blive 
tilbage." 


Den  tro  blev  stillet  på  den  yderste  prøve  i  hans  liv,  da  hans 
8-årige  søn  døde  efter  en  ulykke.  Ved  mange  begravelser 
har  bedstefar  „båret  vidnesbyrd  om  sjælens  udødelighed 
og  tilbudt  den  trøst,  som  vidnesbyrd  giver".  Men  bedstefar 
vidste,  at  nogle  mennesker  troede,  han  ville  føle 
anderledes,  hvis  det  var  ham,  det  gik  ud  over.  På  grund  af 
folks  tvivl,  „havde  jeg  lovet  mig  selv,  at  når  og  hvis  jeg  fik 
anledning  til  at  sørge,  ville  jeg  stadig  bære  det  vidensbyrd 
(offentligt),  så  de  kunn  se,  at  det  virkelig  var  sådan,  som 
jeg  havde  sagt". 

Men  til  trods  for  hans  kundskab  om  den  evangeliske  plan 
sagde  han  alligevel  efter  sønnens  død:  „Jeg  sørgede  af  hele 
min  sjæl,  jeg  kunne  næsten  ikke  tale  af  bare  sorg.  Jeg  øn- 
skede kun  at  græde." 

Ved  begravelsen  kæmpede  han  sig  gennem  den  vanskelige 
begyndelse  af  sin  smertefulde  tale.  Men  derpå  „kom  beroli- 
gende tillid  over  mig,  og  jeg  erklærede  virkeligheden  af  ån- 
deverdenen, menneskets  sikre  udødelighed,  og  Herrens 
usvigelige  formål  med  alle  hans  børns  forehavender.  Den 
ubetingede  fasthed,  hvormed  jeg  var  i  stand  til  at  tale,  løfte- 
de mig  midlertidig  over  sorgen  til  glæde". 
Hans  ubetingede  fasthed,  hans  kærlighed  til  sin  familie, 
hans  hengivenhed  overfor  Frelseren  —  altsammen 
nedfældet  i  dagbogen  —  har  ofte  også  trøstet  os,  løftet  os 
fra  sorg  til  glæde,  fra  frygt  til  tro.  Længe  efter  hans  død  har 
hans  hånd  ledet  os  gennem  stier,  som  han  havde  fundet 
mange  år  tidligere,  stier,  han  fandt  og  fulgte  til  deres  lyk- 
kelige ende. 

Før  sin  død  fortalte  han  os,  at  hans  afrejse  ind  i  den  næste 
verden  ville  bringe  ham  glæde,  fordi  han  vidste,  at  hans  far 
ville  vente  på  ham  dér,  for  at  lægge  armene  om  ham  og 
græde  af  glæde  med  ham  over  deres  fælles  kærlighed  til 
evangeliet. 

Og  så  sagde  bedstefar:  „Og  jeg  vil  være  dér  for  at  mødes 
med  jer,  for  at  sørge  for,  at  vi  får  den  samme  glade  gen- 
forening, når  I  forlade  denne  veden." 

Og  hvis  jeg,  når  jeg  træffer  ham  dér,  er  værdig  til  at  komme 
ind  i  Faderens  rige,  vil  det  til  dels  være  på  grund  af  bedste- 
fars vejledning,  efterladt  af  ham  gennem  blæk  og  papir  — 
en  rig  arv,  som  vi  kan  tage  med  os,  når  vor  time  kommer  til 
at  forlade  denne  verden. 

Udarbejdelse 

af  en  personlig  historie 


Af  ældste  Boyd  K.  Packer  -  De  tolvs  Råd 


Af  en  eller  anden  grund  synes  der  at  herske  den  opfat- 
telse, at  genealogisk  arbejde  er  noget,  man  enten  ignorerer 
eller  helt  og  alene  opsluges  af.  Men  genealogisk  arbejde  er 
et  af  ansvarene  for  enhver  sidste  dages  hellig.  Og  vi  kan 
udføre  det  med  held  samtidig  med  alle  de  andre  kaldelser 
og  opgaver,  der  påhviler  os. 

I  tror  på  opstandelsen.  I  må  vide,  at  dåb  for  én  der  er  død, 
er  nøjagtig  lige  så  vigtig  som  dåb  for  én,  der  er  levende. 
Der  er  ingen  forskel  på  betydningen  af  den.  En  efter  en  skal 
døbes.  De  skal  døbes  her,  eller  en  anden  må  døbes  for  dem 
her  på  jorden. 

Hele  Det  nye  Testamente  centrerer  om  Herrens 
opstandelse.  Budskabet  er,  at  alle  vil  opstå.  Ethvert  skrift- 
sted og  enhver  motivation,  der  drejer  sig  om  missionær- 
arbejde  hentyder  til  ordinanse-arbejde  for  de  døde. 
Der  er  en  måde,  hvorpå  det  kan  gøres.  Og  der  er  et  sted  at 
begynde.  Du  kan  begynde  med  dig  selv.  Med  hvem  du  er,  og 
hvad  du  har  lige  nu.  Det  er  et  spørgsmål  om  at  få  begyndt. 
Hvis  du  ikke  ved,  hvilke  optegnelser,  du  skal  have  fat  i,  og 
hvordan  du  får  fat  i  dem,  så  begynd  med  det,  du  allerede 
har.  Det  varer  i  virkeligheden  ikke  ret  længe  at  skrive  beret- 
ningen om  dig  selv,  og  det  vil  blive  nøjagtigt,  fordi  du  selv 
har  samlet  disse  optegnelser. 

Når  først  du  er  begyndt  på  dette  projekt,  vil  meget  interes- 
sant og  inspirerende  ske. 

For  mange  år  siden  besluttede  min  kone  og  jeg,  at  vi  ville 
have  vores  optegnelser  i  orden.  Men  under  presset  af  op- 
gaver i  kirken  med  rejser  rundt  om  i  verden  sammen  med 
ansvaret  for  vores  store  familie  og  et  hjem,  der  skulle  hol- 
des i  stand  både  inde  og  ude,  var  der  bare  ikke  nok  tid.  Vi 
var  rastløse  og  besluttede  endelig,  at  vi  var  nødt  til  at 
udnytte  dagene  bedre. 

Så  vi  startede  i  julehelligdagene,  hvor  vi  havde  lidt  ekstra 
tid.  Og  da  vi  så  efter  helligdagene  kom  ind  i  en  mere  almin- 
delig  rutine,   vænnede  vi   os  til    at  stå  en  time  eller 
tidligere  op  hver  dag. 

Vi  samlede  alt,  hvad  vi  havde  sammen  og  i  løbet  af  nogle 
uger  var  vi  forbløffede  over,  hvad  vi  var  i  stand  til  at  udføre 
Det  mest  forbløffende  var  imidlertid  den  kendsgerning, 
vi  begyndte  at  få  oplevelser,  der  fortalte  os,  at  vi  på  en  ell 
anden  måde  blev  vejledt  og  at  der  var  nogle  bag  sløret,  so 


var  interesseret  i,  hvad  vi  foretog  os.  Brikkerne  begyndte  at 
falde  på  plads. 

Når  vi  rejste  omkring  i  kirken  og  særligt  var  opmærk- 
somme på  dette  emne,  dukkede  mange  vidnesbyrd  op. 
Andre,  som  er  i  færd  med  at  samle  deres  optegnelser,  har 
lignende  oplevelser.  Det  var,  som  om  Herren  ventede  på,  at 
vi  skulle  begynde. 

Vi  fandt  billeder,  optegnelser  og  historier,  som.  vi  i  lang  tid 
ikke  havde  kunnet  finde.  Det  var  ligesom  om  de  kom  til  os 
alt  for  let.  Men  desuden  dukkede  meget  op,  som  vi  ikke 
havde  anet  eksisterede.  Vi  begyndte  personligt  at  lære,  at 
denne  efterforskning  af  vore  familier  er  et  inspireret 
arbejde.  Vi  fik  lært,  at  inspiration  kommer  til  dem,  som  går  i 
gang  med  arbejdet.  Det  er  blot  et  spørgsmål  om  at  få 
begyndt. 

Efter  at  vi  først  var  begyndt,  fandt  vi  tid  til  det.  På  en  eller 
anden  måde  blev  vi  i  stand  til  også  at  fortsætte  alle  vore 
andre  opgaver.  Der  syntes  at  komme  forøget  inspiration  i 
tilværelsen  på  grund  dette  arbejde. 

Men  vi  må  beslutte  os,  og  Herren  vil  ikke  begrænse  vores 
handelfrihed.  Hvis  vi  ønsker  et  vidnesbyrd  om  genealogi  og 
tempel-arbejde,  så  må  vi  gøre  noget  ved  det. 
Herren  vi  velsigne  jer,  når  først  I  begynder  dette  arbejde. 
Det  har  været  meget  tydeligt  for  os.  Siden  vi  besluttede  at 
starte  dér,  hvor  vi  var,  med  det,  som  vi  havde,  er  meget 
blevet  åbnet  for  os.  Vi  er  langt  fra  endnu  blevet  eksperter  i 
genealogisk  forskning.  Vi  er  imidlertid  hengivne  over  for 
vores  familie.  Og  det  er  mit  vidnesbyrd,  at  hvis  vi  begynder, 
hvor  vi  er,  enhver  med  sig  selv,  med  de  optegnelser,  som  vi 
har,  og  begynder  at  bringe  dem  i  orden,  vil  brikkerne  falde 
på  plads,  som  de  skal. 


Bømestjernen 


Modets  øjeblikke 


Af  Keith  Christensen 


Den  11-årige  John  boede  i  Rotterdam,  da  Joseph  F. 
Smith,  som  var  kirkens  præsident,  kom  ovre  fra  Amerika  for 
at  besøge  de  hellige  i  Europa. 

Nogle  få  år  tidligere  var  John  blevet  blind  på  grund  af  en 
smertefuld  øjensygdom.  Aftenen  før  præsident  Smith  skulle 
komme  til  Rotterdam  talte  John  ophidset  med  sin  mor  om 
profeten. 

„Mor,  hvis  du  vil  ta'  mig  med  til  mødet  og  få  profeten  til  at  se 
mig  i  øjnene,  så  ved  jeg,  at  jeg  vil  komme  til  at  se  igen," 
sagde  han  til  hende. 

„Vi  vil  tage  afsted  sammen,"  lovede  Johns  mor.  „Men  præ- 
sident Smith  vil  måske  have  for  travlt  til  at  tale  med  dig." 
Næste  dag  samledes  hundredvis  af  hellige  for  at  høre 
præsident  Smith. 

John  var  begejstret  over  at  høre  profetens  stemme,  selvom 
han  ikke  kunne  forstå  engelsk.  Alle  ventede  ivrigt  på,  at 
oversætteren  skulle  fortælle  dem,  hvad  han  sagde.  Efter 
mødet  hilste  præsident  Smith  på  mange  af  de  tilstede- 
værende. 

Mens  John  ventede  sammen  med  sin  mor  på  at  skulle  hilse 
på  profeten,  følte  han  sig  overbevist  om,  at  præsident  Smith 
ville  se  ham  ind  i  øjnene.  Så  kom  øjeblikket,  da  præsiden- 
tens milde  stemme  hilste  på  John,  mens  han  gav  ham  et 
varmt  håndtryk. 

Præsident  Smith  tog  forsigtigt  bandagen  fra  Johns  smer- 
tende øjne  og  så  ind  i  dem.  Og  idet  han  lagde  hånden  på 
drengens  hoved,  lovede  profeten,  at  Herren  ville  velsigne 
ham. 

Da  John  og  hans  mor  kom  hjem,  gjorde  hans  øjne  ikke 
længere  ondt.  Tillidsfuldt  tog  de  bandagen  af.  Han  kunne 
se!  De  græd  af  lykke  og  takkede  vor  himmelske  Fader  for 
Guds  sande  profets  helbredende  magt. 

Et  skridt  fremad 


Af  Nancy  M.  Armstrong  /  Illustreret  af  Vraig  Fetzer 


Dagen  forekom  lang  for  Tom,  da  han  utålmodigt  gen- 
nede svinene  sammen  og  hen  imod  skuret  nær  ved  stal- 
dene. Da  han  fik  lov  at  være  svinehyrde,  var  han  lykkelig 
over  det,  for  han  syntes,  det  var  tegn  på,  at  han  nu  var  ved 
at  blive  stor,  men  det  varede  ikke  længe,  før  han  fandt  ud  af, 
at  det  ofte  var  et  ensomt  arbejde  at  have. 
Til  at  begynde  med  fornøjede  han  sig  med  dejlige  dag- 
drømme om  at  blive  ridder  og  udføre  strålende  bedrifter,  der 
kunne  gøre  ham  til  helt.  Men  han  var  blevet  træt  af  drømme, 
som  han  vidste  aldrig  ville  gå  i  opfyldelse. 
Han  var  livegen  (d.  v.  s.  han  var  stavnsbunden  uden  til- 
ladelse til  at  flytte  fra  den  egn,  hvor  han  boede  og  altså  helt 
afhængig  af  den  stedlige  herremand.  O.  A.),  ligesom  hans 
far  havde  været  ved  sin  død.  Tom  hørte  til  præstegårdens 
tilliggender  (landområder)  i  landsbyen  Lutterworth,  hvor 
han  skulle  forblive,  indtil  han  døde,  medmindre  hans  „ejer" 
frigav  ham. 

Varmen  i  stalden  føltes  dejlig,  idet  Tom  åbnede  for  at  hente 
frisk  halm  til  svinene.  Idet  han  gik  forbi  malkepigen,  som  var 
i  færd  med  at  malke,  sagde  han:  „Gi'r  du  ikke  en  slurk,  jeg 
er  ved  at  dø  af  tørst?" 

„Luk  munden  op,"  lo  malkepigen  og  sprøjtede  mælk  ind  i 

Toms  mund,  indtil  den  drev  ned  over  hans  skjorte. 

„Hold  op  med  jeres  pjank  —  sådan  at  spilde  den  gode  mælk 

—  eller  jeg  skal  komme  efter  jer,"  råbte  forkarlen,  der  var  i 

gang  med  at  strigle  en  hest. 

Tom  lagde  mærke  til,  at  den  hest,  som  Jack,  forkarlen, 

arbejdede  med,  ikke  var  en,  der  hørte  til  i  præstegårdens 

stald.  „Hvem  er  kommet  på  den  fremmede  hest?"  spurgte 

han. 

„Herren,  mr  Wycliff  i  egen  person,"  svarede  Jack.  „Du  må 

hellere  opføre  dig  ordentligt,  for  Mester  siger,  at  han  vil 

blive  her  dennegang.  Og  de  andre,  der  er  med  ham,  bliver  i 

nat.  Skynd  dig  nu,  Tom,  din  mor  har  brug  for  dig  i  køkkenet 

til  at  dreje  spiddet  med  kød  over  ilden." 

Tom  sukkede  og  fyldte  en  kurv  med  halm  og  bar  den  ud  til 

svinene.  Der  vil  blive  meget  mere  arbejde  her,  når  mr 

Wycliff  er  her  hele  tiden,  tænkte  han.  Hvorfor  er  han  ikke 

blevet  i  Oxford,  hvor  han  har  undervist? 

Herlige  dufte  og  en  dejlig  varme  fra  ilden  slog  Tom  i  møde, 

da  han  åbnede  køkkendøren.  „Jeg  er  glad  for,  at  du  kom 

Tom,"  sagde  hans  mor,  som  havde  ansvaret  for  køkkenet. 


„Vær  nu  en  god  dreng  og  drej  spiddet.  Det  er  for  tungt  for 
Hannah,  og  desuden  skal  jeg  bruge  hende  til  at  lave  disse 
postejer." 

Det  varede  ikke  længe,  før  Tom  syntes,  han  var  ved  at  blive 
stegt  ligesom  kyllingerne  på  spiddet.  Hans  arme  værkede, 
og  maven  knurrede.  Han  håbede,  at  der  ville  være  rigeligt 
tilbage,  når  Mester  og  hans  gæster  havde  spist. 
Toms  mor  anbragte  kyllingerne  på  et  træfad  nær  ved 
skorstenen,  for  at  de  kunne  holde  sig  varme,  og  sagde: 
„Tom,  du  kommer  til  at  hjælpe  opvarterne  med  at  bære 
maden  op  og  servere  den." 

„Har  Mester  forladt  skolen  for  bestandigt?"  spurgte  Tom. 
„Han  er  blevet  fyret,"  svarede  hans  mor  hviskende.  „Jack 
siger,  at  det  er,  fordi  hans  ideer  med  hensyn  til  religion  er 
forkerte  -  men  sådan  er  det  ikke.  Jeg  har  hørt,  at  han  bare 
ønsker  et  fjerne  det  mystiske  i  religionen,  så  almindelige 
mennesker  som  os  kan  forstå  evangeliet." 
Nogle  timer  senere,  da  Tom  sad  ved  køkkenbordet  og  fik  sin 
aftensmad,  tumlede  hans  hjerne  stadig  med  det,  han  havde 
hørt  deroppe.  „Mor,  vil  du  tro,  at  Mester  er  ved  at  forandre 
Bibelen  fra  latin  til  engelsk?  Han  kalder  det  at  oversætte. 
De  andre  herrer  skal  hjælpe  ham.  Jeg  vil  aldrig  glemme 
det,  som  Mester  sagde:  ,At  frelse  en  bondes  sjæl  er  lige  så 
vigtig  som  at  frelse  en  konges  sjæl.'" 
„Det  er  sandt,  men  jeg  har  aldrig  hørt  det  sagt  så  smukt  før. 
Jeg  tror,  at  vi  alle  er  lige  i  Guds  øjne,  men  her  blandt  men- 
neskene er  vi  ikke  lige,"  svarede  hans  mor. 
Tom  rakte  ud  efter  en  kyllingevinge.  „Men  hvad  nytte  er  det 
til  at  lave  Bibelen  om  til  engelsk,  når  de  fleste  af  os  ikke  kan 
læse?" 

„Åh  jo,  der  er  da  mange  englændere,  som   kan  læse," 
svarede  hans  mor.  „Måske  kan  vi  få  den  læst  for  os?" 
„Tror  du,  at  jeg   engang   kan   lære  selv  at  læse   den?" 
spurgte  Tom. 

„Næ  min  dreng,  det  er  jeg  bange  for,  du  ikke  kan  komme 
til,"  sagde  hun  trist. 

Hurtigt  fyldte  skuffelsens  tårer  Toms  øjne,  og  han  skyndte 
sig  ud  af  værelset. 

Da  han  næste  morgen  skulle  til  at  tænde  op  i  kaminen  i  mr 
Wycliffs  bibliotek,  stod  den  lærde  herre  allerede  ved  sin 
høje,  skrå  skrivepult,  iklædt  en  sort  kappe.  Tom  kunne  høre 
pennens  skratten  på  pergamentet,  men  Mester  syntes  ikke 
at  være  klar  over,  at  drengen  var  i  værelset. 
Nogle  få  morgener  senere  fandt  Tom  biblioteket  tomt,  da 
han  ankom  før  daggry  for  at  tænde  op.  Efter  at  have  lagt  sin 
favnfuld  brænde  i  kaminen,  tændte  han  de  levende  lys  ved 
siden  af  skrivepulten.  Han  løftede  det  ene  lys  en  smule,  så 
han  kunne  se  skriften  på  et  stort  ark  pergament.  For  Tom 
var  det  altsammen  bare  sorte  mærker  på  hvidt  papir,  men 
han  glædede  sig  over  at  se  dem,  fordi  han  vidste,  at  det  var 
ord.  Pludselig  lyste  ordet  Jesus  op  blandt  alle  de  andre. 

Han  havde  tit  set  det  hugget  i  sten  på  foden  af  den  statue 
af  Kristus  i  kirken. 

Han  lagde  mærke  til  nogle  afrevne  stumper  pergament  på 
gulvet.  Efter  at  have  sat  lyset  tilbage  i  holderen,  samlede 
han  stumperne  sammen.  Så  gik  han  hen  til  ildstedet  og 
rodede  op  i  asken,  indtil  han  fandt  et  lille  stykke  brændt 
træ  og  skyndte  sig  så  tilbage  til  pulten.  Med  store  an- 
strengelser prøvede  han  gang  på  gang  at  kopiere  ordet 
Jesus  på  et  stykke  pergament.  Et  stort  smil  lyste  op  i  hans 
ansigt,  da  han  endelig  fik  ordet  til  næsten  at  ligne  det,  han 
havde  kopieret.  Tom  var  så  opslugt  af,  hvad  han  gjorde,  at 
han  ikke  hørte  Mester  komme  ind  i  værelset,  og  han  var  ved 
at  springe  i  luften,  da  en  rolig  stemme  ved  hans  skulder 
sagde:  „Du  efterligner  godt,  min  søn." 
Toms  kinder  blev  dybtrøde,  da  han  snurrede  rundt  og  stam- 
mede: „Jeg  —  jeg  er  ked  af  det,  nu  skal  jeg  straks  få  tændt 
op. 

Han  gik  hen  mod  ildstedet,  men  mr  Wycliff  tog  ham  i  armen. 
„Hvad  hedder  du,  dreng?" 
„Tom  Brinton,  Mester." 
„Du  kan  ikke  skrive,  vel?" 

„Nej,  Mester,  jeg  prøvede  bare  at  efterligne  et  ord." 
„Kan  du  læse?" 
„Nej,  Mester." 

Den  gamle  mand  bøjede  sig  ned  og  så  ind  i  Toms  bedrø- 
vede øjne.  „Du  vil  meget  gerne  lære  begge  dele  ikke?" 
Tom  så  op  og  lige  ind  i  de  venlige,  grå  øjne:  „Jo  det  ville  jeg 
frygtelig  gerne,  Mester.  Men  jeg  er  bare  svinehyrde. 
Svinene  venter  på,  at  jeg  skal  føre  dem  ud  i  skoven,  og  for- 
karlen slår  mig,  hvis  jeg  er  for  sent  på  den." 
„Jeg  vil  gå  med  dig  og  sige  til  forkarlen,  at  han  må  finde  sig 
en  anden  svinehyrde.  I  dag  skal  du  begynde  at  lære  at  læse 
og  skrive  i  landsbyskolen.  Jeg  får  brug  for  mange  drenge  og 
mændt  til  at  lave  kopier  af  Bibelen,  og  du  har  talent  for 
det." 

Tom  havde  svært  ved  at  synke.  „De  mener,  Mester,  at  De  vil 
lade  mig  at  afskrive  de  ord,  som  Gud  har  talt,  hvis  jeg  lærer 
at  læse  og  skrive?"  spurgte  han,  idet  han  ikke  kunne  tro  sin 
egen  lykke. 

„Ja,  min  dreng.  Folk  spørger  allerede  efter  bøger.  En  ivrig 
englænder  besøgte  mig  igår.  Da  han  ikke  havde  nogle 
penge,  tilbød  han  mig  et  læs  hø  for  blot  nogle  få  sider.  Vi  vil 
aldrig  blive  i  stand  til  at  lave  bøger  nok  til  alle,  som  ønsker 
dem.  For  ser  du,  det  tager  mig  en  hel  dag  at  afskrive  en 
enklet  side.  Men  jeg  må  sige  dig,  Tom,  at  arbejdet  kan  blive 
farligt.  Mange  præster  synes  ikke,  der  er  behov  for,  at  folk 
skal  kunne  læse  Bibelen,  og  mener  at  kun  præster  kan  for- 
klare hellige  ting.  Men  jeg  tror,  at  det  er  alle  menneskers  ret 
selv  at  læse  Guds  ord." 

Lykkelige  dage,  uger  og  måneder  gik  hurtigt  for  Tom,  for 
hans  tid  var  fuld  af  bøger  og  tavler  og  kridt.  Tilsidst  lærte 
han  at  skrive  på  pergament  med  pen  og  blæk.  Mr  Wycliff  fik 
den  store  sal  i  præstegården  lavet  om  til  skrivesal  ligesom 
dem  i  klostrene.  Drengene  fra  skolen  havde  hver  sin  høje 
skrivepult. 
Ved  juletid  var  præstegården  festligt  pyntet  med  mistelten 

og  kristtjøm.  Juleaften  blev  jule-brændeknuden  efer  gam- 
mel skik  båret  ind  i  det  store  bibliotek  under  afsyngelsen  af 
julesalmer.  Foran  den  knitrende  ild  læste  mr  Wycliff  jule- 
evangeliet for  alle  tjenestefolkene.  Det  var  første  gang,  de 
havde  hørt  det  læst  på  engelsk,  og  dets  skønhed  holdt  dem 
alle  tryllebundet.  Efter  at  de  havde  fået  ristede  æbler, 
kastanjer,  marcipan  og  pizzaer,  takkede  de  mr  Wycliff  og 
drog  hjem  til  deres  egne  hytter. 

Tom  blev  tilbage  og  ryddede  op  i  værelset.  „Sæt  dig  ved 
ilden,  min  dreng,"  sagde  mr  Wycliff.  „Jeg  vil  gerne  snakke 
lidt  med  dig." 

Tom  satte  sig  på  en  taburet.  Mester  tog  et  stykke  perga- 
ment frem  fra  sin  pult.  „Min  dreng,  du  ved,  at  jeg  allerede  to 
gange  er  blevet  forhørt  på  grund  af  min  tro.  Det  var  kun, 
fordi  folk  i  almindelighed  lavede  så  megen  tumulter  ved  for- 
hørene i  London,  at  jeg  fik  lov  at  gå  fri.  Nu  er  der  ved  at 
blive  mere  ballade  over  det,  som  vi  gør.  Præsterne  skriger 
højt  om,  at  det  er  gudsbespotteligt  at  lade  almindelige  men- 
nesker læse  de  hellige  skrifter  på  engelsk.  De  siger,  at  den 
hellige  bog  ikke  er  for  uvidende  mennesker.  I  dag  er  kirken 
fuld  af  velstand  og  gridskhed.  Jeg  ønsker,  at  folk  skal  vende 
tilbage  til  det  enkle  liv  og  den  enkle  tro,  som  de  første 
kristne  havde,  som  kendte  vor  Herre  og  Frelser,  Jesus 
Kristus.  Men  hvordan  kan  folk  kende  Kristus,  medmindre  de 
har  en  Bibel,  som  de  kan  læse  og  få  læst  højt  for  sig  på  et 
sprog,  som  de  forstår?" 

Mr  Wycliff  sukkede  dybt  og  rakte  så  Tom  et  stykke  perga- 
ment. „Min  julegave  til  dig  og  din  mor,"  sagde  han. 
Tom  gjorde  store  øjne  af  forbavselse,  da  han  læste  doku- 
mentet. Det  var  skrevet  af  en  lovkyndig  og  var  forsynet  med 
mr  Wycliffs  segl  og  aftryk  af  hans  signetring.  Der  stod  at 
Tom  og  hans  mor  var  frie.  „Hvorfor  —  hvorfor  —  giver  De  os 
denne  store  gave?"  spurgte  Tom. 
„Alle  de  andre  drenge  i  skrivestuen  er  født  frie.  Hvis  der 


bliver  vanskeligheder  kan  de  vælge  mellem  at  blive  eller 
rejse.  Jeg  ønsker,  at  du  skal  havde  den  samme  ret." 
Tom  rejste  sig  fra  skammelen.  Det  svimlede  for  ham.  Han 
kunne  næsten  ikke  fremstamme  ordene,  men  endelig  blev 
han  i  stand  til  at  sige:  „Jeg  vil  aldrig  forlade  Dem,  så  længe 
De  har  brug  for  mig.  Aldrig!  Jeg  ved,  at  enhver  side,  jeg 
afskriver  er  et  skridt  fremad  mod  at  hjælpe  andre  drenge 
som  mig  til  at  lære  om  Gud." 

Mester  lagde  armen  om  Tom.  „Du  har  lige  givet  mig  den 
bedste  julegave,  du  kunne  give  -  din  loyalitet  overfor  vores 
gerning.  Gå  nu  og  læs  dokumentet  for  din  mor." 

Nedskriv  din  egen  historie 


Begynd  i  dag  at  føre  dagbog  over  dit  eget  livs  oplevel- 
ser, som  du  kan  dele  med  andre. 

De  hellige  blev  af  profeten  Joseph  Smith  opfordret  til  at  føre 
dagbøger  og  optegnelser,  og  dette  råd  er  lige  siden  blevet 
gentaget  af  kirkens  ledere. 

Lige  fra  dengang  præsident  Wilford  Woodruff  sluttede  sig 
til  kirken  har  han  ført  dagbog,  idet  han  tilbragte  omkring  en 
time  hver  dag  med  at  nedskrive  begivenheder  og  peronlige 
følelser. 


„Jeg  vil  gerne  sige  til  mine  unge  venner,"  sagde  han,  „at 
det  vil  være  en  stor  velsignelse  for  dem  og  deres  børn,  hvis 
de  vil  føre  dagbog  over,  hvad  der  sker  omkring  dem.  Lad 
alle  drenge  og  piger  føre  en  lille  bog  og  skrive  en  smule  i 
den  hver  dag." 

Dagbogsoptegnelser  behøver  ikke  kun  omhandle  særlige 
begivenheder.  Hvad  der  sker  i  hverdagen,  håb  og  skuf- 
felser, kan  altsammen  nedskrives  for  at  hjælpe  jer  til  at 
huske  dem.  Her  er  nogle  eksempler: 
Minsandten  om  ikke  jeg  fik  en  fodbold  i  dag! 
I  dag  så  vi  i  skolen  en  film  om  blæksprutter  og  andre 
havdyr. 

Min  bedste  ven,  Erik,  rejste  bort  i  dag.  Måske  får  jeg  ham 
aldrig  mere  at  se. 

Tre  uger  fra  i  dag  vil  far  ordinere  mig  til  diakon. 
Du  kan  starte  din  dagbog  i  en  notesbog,  et  ringbind  eller  en 
rigtig  dagbog.  Man  skelner  mellem  dagbøger,  der  er  beskri- 
vende og  udtrykker,  hvordan  du  personligt  føle  —  og  så  de 
dagbøger,  der  blot  refererer  dagligdags  begivenheder. 
Oplevelser,  der  har  at  gøre  med  at  få  et  vidnesbyrd  og 
forøgelsen  af  din  tro,  og  begivenheder,  der  har  med  dåb  og 
andre  evangeliske  ordinanser  at  gøre,  vil  være  af  stor 
værdi  for  dig  og  dine  efterkommere. 

Familiehjemmeaften 


En  erindringsoptegnelse . . . 


Familien  Brun  var  i  færd  med  forberedelserne  til  en 
familiehjemmeaften.  Bedstemor,  der  var  på  besøg  i  afte- 
nens anledning,  lagde  mærke  til,  at  far  var  i  gang  med  at 
lave  en  stor  plakat,  som  han  skulle  bruge  til  lektien.  Mor 
lavede  chokoladekager  i  køkkenet.  Margaret  lagde  salme- 
bøgerne i  de  forskellige  stole.  Gerhard  kom  ud  fra  sit  væ- 
relse med  en  lille  notesbog. 

„Ih,  hvor  er  jeg  glad  for,  at  du  er  her,  Bedste,"  sagde  han. 
„Nu  kan  jeg  få  noget  virkelig  betydningsfuldt  at  skrive  i  min 
bog." 

„Hvad  er  det  for  en  bog,  Gerhard?"  spurgte  Bedstemor. 
„Det  er  en  optegnelse  over  vore  familiehjemmeaftener.  Jeg 
er  sekretær,"  sagde  Gerhard,  „og  jeg  fører  referaterne.  Kan 
du  se,  vi  ved,  hvad  vi  har  gjort  lige  siden  januar,  og  vi  ved 
nøjagtigt,  hvilke  lektier  vi  har  haft." 

Bedstemor  kikkede  bogen  igennem.  „Den  fortæller  også 
mere  end  om  lektierne,  Gerhard.  Det  er  en  virkelig  erin- 
dringsoptegnelse. Den  fortæller,  at  efter  lektien  lavede  I 
karamel-korn  af  popcorn,  I  tidligere  havde  poppet.  Var  det 
ikke  morsomt?" 

„Det  kan  du  lige  tro!"  Sammen  bladede  Gerhard  og  beds- 
temor gennem  optegnelserne  af  de  mange  familiehjemme- 
aftener: 

Januar  1975:  Mor  måtte  blive  i  sengen,  fordi  hun  havde  slået 
ryggen.  Vi  tog  vores  bøger  og  stole  med  ind  i  soveværelset 
og  holdt  familiehjemmeaften  omkring  hendes  seng. 
Februar  1975:  Disse  familiehjemmeaftener  er  fantastiske. 


Jeg  anede  ikke  tidligere,  at  Margrethe  var  glad  for,  at  jeg  er 

hendes  bror.  I  aften  fortalte  vi  hinanden  nogle  af  de  gode 

ting,  vi  vidste  om  hinanden.  Jeg  sagde  til  far,  at  jeg  kunne 

lide  den  måde,  han  kaster  en  bold  pa. 

Marts  1975:  I  aften  havde  vi  indbudt  Mikael  og  hans  familie 

til  at  være  sammen  med  os  til  vores  familiehjemmeaften. 

Mikaels  far  sagde:  „Måske  en  anden  gang."  Men  Mikael 

kom  og  jeg  tror  han  kunne  lide  det. 

April  1975:  Mor  fortalte  os  i  aften  efter  vores  lektie,  hvor 

meget  vor  himmelske  Fader  elskede  os,  at  han  ville  lade  sin 

Søn  komme  herned  og  lide  for  vor  skyld.  Jeg  synes,  det  var 

en  dejlig  familiehjemmeaften. 

Maj  1975:  I  aften  fejrede  vi  mor  ved  familieaftenen.  Far  og 

jeg  lavede  aftensmad,  og  Margrethe  vaskede  op.  Og  under 

lektien  fortalte  vi  allesammen  mor,  hvor  meget  vi  elsker 

hende. 

Juni  1975:  I  aften  lærte  Margrethe  os  nogle  morsomme 

sange.  Vi  sad  ude  på  verandaen,  og  vi  sang  og  sang. 

Juli  1975:  I  går  aftes  var  det  vores  familiehjemmeaften.  Vi 

tog  madkurve  med  ud  på  stranden,  og  efter  vi  havde  været 

i  vandet  og  spist  maden,  gav  far  os  lektien,  mens  vi  sad 

rundt  om  bålet.  En  hare  sad  i  skovbrynet  og  kikkede  på  os. 

Jeg  gad  vidst,  om  den  også  har  en  familie  . . . 

Bedstemor  og  Gerhard  lukkede  bogen. 

„Og  i  aften,"  sagde  Gerhard,  „kan  jeg  skrive:  ,Vi  havde  en 

dejlig  familiehjemmeaften.  Bedstemor  var  her.'" 


19 


Hvor  mange  trekanter? 

Af  Helen  R.  Sattier 

Kan  du  hurtigt  sige,  hvilken  af  de  fire 

figurer,  der  indeholder  flest  trekanter? 


Kan  du? 

Af  Olga  C.  Brown 

Klip  fire  cirkler,  på  omkring  2  cm  i  diameter,  af  papir, 
samt  fire  mindre  cirkler  på  ;4'  cm.  Anbring  dem  skiftevis 
i  en  række;  og  skriv  så  tallene  fra  1  til  8  på  dem. 
Flyt  to  cirkler  ad  gangen,  idet  du  holder  de  to,  du  flytter, 
ved  siden  af  hinanden.  Prøv  om  du  kan  flytte  cirklerne  på  en 
sådan  måde,  at  de  fire  store  kommer  ved  siden  af  hinanden, 
og  de  fire  mindre  er  sammen. 

Svar: 

Flyt  2  og  3  til  højre  for  8. 

Flyt  5  og  6  til  pladsen,  hvor  2  og  3  var. 

Flyt  5  og  2  til  pladsen,  hvor  5  og  6  var. 

Flyt  1  og  5  til  pladsen,  hvor  8  og  2  var. 

Hvor  mange  trekanter: 

(A)  16,  (B)  10,  (D)  13. 

Søn:  Far,  biskoppen  talte  i  dag   med  mig  om  at  få  Det 

melkisedekske  Præstedømme.  Han  sagde,  at  en  af  de  ting, 

jeg  skulle  gøre,  er  at  tale  med  dig  om,  hvad  det  egentlig 

betyder  at  have  præstedømmet. 

Far:  Jeg  er  taknemmelig  over,  at  biskoppen  gav  dig  den 

opgave,  Paul,  for  præstedømmet  er  for  mig  noget  ganske 

særligt.  Vi  har  mange  gange  før  diskuteret  præstedømmet, 

så  hvor  kunne  du  tænke  dig  at  begynde?  Har  du  nogle 

særlige  spørgsmål? 

Søn:  Lad  os  tænke  os,  at  jeg  aldrig  før  har  hørt  om  præste- 


dømmet. Kan  jeg  stille  dig  nogle  helt  fundamentale  spørgs- 
mål for  straks  at  få  en  god  oversigt? 
Far:  Selvføgelig.  Hvad  er  dit  første  spørgsmål? 
Søn:  For  det  første,  hvad  er  det  egentlig? 
Far:  Ganske   enkelt   sagt   er  præstedømmet   den   tildelte 
magt  og  myndighed  til  at  repræsentere  Jesus  Kristus. 
Søn:  Men  hvorfor  Jesus?  Hvorfor  repræsenterer  vi  ikke  vor 
Fader  i  Himlen? 

Far:  Tænker  du  på  den  kendsgerning,  at  alle  mennesker  er 
børn  af  Gud  Faderen? 


Far  til  søn 


En  dialog  om  præstedømmet 


Af  Chauncey  C.  Riddle 


Søn:  Ja.  Og  det  er  Jesus  også. 

Far:  Det  er  rigtigt,  men  der  er  en  forskel  mellem  vor  Frelser 
og  os.  Han  var  vores  ældre  broder,  da  vi  levede  sammen 
med  vor  himmelske  Fader.  Da  fik  han  tildelt  en  ganske 
særlig  opgave.  Han  blev  af  Faderen  valgt  til  at  organisere 
jorden,  at  befolke  den  med  andre  af  Faderens  børn,  at  styre 
den  og  gennem  forsoningen  at  velsigne  hver,  som  ville 
komme  her.  Resten  af  os  fik  ikke  den  opgave;  det  var  en 
opgave,  der  kun  blev  givet  til  ham  alene. 
Søn:  Du  mener  da  ikke,  at  han  skal  gøre  alt  det  helt  alene? 
Far:  Nej.  bestemt  ikke.  Han  har  mange  til  at  hjælpe  sig,  og 
det  er  nøjagtigt  her,  at  præstedømmet  kommer  ind.  Men 
Frelseren  er  chefen.  Han  er  den,  til  hvem  Faderen  har  givet 
det  fulde  ansvar  for  denne  jord  og  alt,  hvad  der  hører  til 
den.  Faderen  elskede  os  så  meget,  at  han  sendte  Jesus,  for 
at  han  kunne  skabe  denne  verden,  og  sendte  ham  derefter 
ind  i  verden  for  at  lide  og  dø,  så  han  kunne  frelse  os. 
Søn:  Men  hvorfor  blev  Jesus  valgt  til  at  blive  denne  ene, 
Frelseren? 

Far:  Jeg  tror  ikke,  jeg  kender  alle  grundene,  men  jeg  kan 
nævne  én  ting:  Jeg  tror,  at  Faderen  valgte  Jesus  til  at 
repræsentere  sig  på  grund  af  den  store  og  rene  kærlighed, 
som  Jesus  havde  i  forudtilværelsen.  Jesus  elskede  Faderen 
og  adlød  ham  i  alle  forhold.  Men  han  følte  også  ren  kærlig- 
hed for  andre,  for  os.  Fordi  Jesu  kærlighed  var  ren,  uden 
noget  spor  af  selviskhed  aller  egoisme,  vidste  Faderen,  at 
han  kunne  betro  Jesus  at  være  eneansvarlig  for  denne  jord. 
Søn:  Var  der  ingen  andre,  der  havde  en  så  ren  kærlighed? 

„Som  lærer  begyndte  du  at  udføre 

hjemmelærerarbejde  ...  du  har  arbejdet 

sammen  med  biskoppen  på  projekter  i  og 

omkring  kirkebygningen,  på  velfærdsfarmen 

og  med  at  hjælpe  folk  i  wardet." 


Far:  Jeg  vil  nok  tro,  at  der  var  andre.  Men  Faderens  hus  er 
et  ordens  hus.  Han  udpegede  kun  én  til  at  være  leder.  Når 
han,  Faderen,  taler  til  menneskene,  har  han  kun  én  ting  at 
sige  dem  til  at  begynde  med.  Han  siger  til  menneskene: 
„Dette  er  min  elskede  Søn.  Hør  ham."  (Joseph  Smith  2:17  og 
også  Matt.  3:17,  17:5)  De  som  efterlever  den  befaling,  kan 
modtage  alle  velsignelser  på  jorden  og  i  Himlen  gennem 
ham,  gennem  Jesus  Kristus.  Derved  bliver  Frelseren  den 
store  Højpræst,  den  eneste  kilde  til  Faderens  velsignelser 
på  denne  jord.  Når  vi  modtager  præstedømmet,  et  det  Frel- 
serens myndighed,  vi  får.  Det  er  derfor,  det  kaldes:  „Det 
hellige  Præstedømme  efter  Guds  Søns  orden."  (L.&P. 
107:3) 

Søn:  Jeg  forstår  nu,  at  der  kun  skal  være  én  til  at  repræ- 
sentere Faderen.  Men  jeg  spekulerer  stadig  på  alle  de 
andre  mennesker,  som  også  havde,  eller  har,  stor  kærlig- 
hed til  Faderen  og  til  andre.  Hvad  skete  der  med  dem? 
Far:  Jeg  tror,  at  mange  af  dem,  som  også  har  den  rene 
kærlighed,  er  de  ædle  og  store,  som  fader  Abraham  talte 
om.  Frelseren  gør  dem  til  herskere  på  jorden.  (Se  Abr. 
3:22-23) 

Søn:  Det  er  en  smule  vanskeligt  at  tro,  når  man  betragter 
nogle  af  herskerne  i  de  forskellige  tidsperioder. 
Far:  Ja,  det  har  du  skam  ret  i,  hvis  du  ser  på  de  mere 
timelige  herskere.  Skrifterne  taler  imidlertid  ikke  om 
konger,  generaler  og  præsidenter.  Frelserens  herskere  er 
dem,  som  han  udpeger  til  at  overføre  evighedens  velsignel- 
ser til  deres  medmennesker.  De  er  bærerne  af  præste- 
dømmet. 

Søn:  Du  siger,  at  Frelseren  blandt  menneskene  på  jorden 
udvælger  nogle  af  dem,  som  har  ren  kærlighed,  og  giver 
dem  sit  præstedømme,  så  de  kan  velsigne  andre?  Det  lyder 
godt,  men  jeg  har  vanskeligt  ved  at  forbinde  den  tanke  med. 
hvad  jeg  ser  i  kirken.  Jeg  kan  se  nogle  gode  mennesker, 
som  har  præstedømmet.  Men  jeg  ser  også  nogle,  som  ikke 
synes  at  have  megen  kærlighed  til  andre,  og  slet  ikke  ren 
kærlighed. 

Far:  Det  er  farligt  for  os  at  dømme  andre,  Paul.  Men  jeg  er 
enig  med  dig.  Vi  kan  ikke  helt  ærligt  sige,  at  enhver,  som 
har  fået  præstedømmet  ordineret,  er  hvad  han  burde  være. 
Søn:  Den  måde,  du  siger  det  på,  får  det  til  at  lyde,  som  om 
et  menneske  må  være  fuldkommen,  for  fuldt  ud  at  kunne 
udøve  Frelserens  præstedømme. 

Far:  Frygtindgydende  som  det  lyder,  kommer  det  meget 
nær  sandheden,  således  som  jeg  forstår  det.  Da  Frelseren 
fortalte  sine  disciple  i  Judæa,  hvad  der  forventes  af  os, 
begyndte  de  at  fortvivle  og  adspurgte:  „Hvem  kan  så  blive 
frelst?"  Hans  svar  er  det  eneste  håb,  idet  han  forklarede 
dem,  at  for  mennesker  var  en  sådan  fuldkommenhed  umu- 
lig, men  for  Gud  er  alle  ting  mulige.  (Se  Matt.  19:23-26) 
Virker  det  svar  rigtigt  på  dig? 

Søn:  Jeg  går  ud  fra,  det  betyder,  at  mennesker  ikke  kan 
blive  fuldkomne  uden  at  Gud  hjælper  dem. 
Far:  Rigtigt!  Det  er  en  del  af,  hvad  skrifterne  siger,  når  de 
foræller,  at  vi  bliver  frelst  ved  nåde  —  men  kun,  efter  at  vi 
har  gjort  alt,  hvad  vi  selv  kan,  (Se  2.  Nephi  25:23) 
Søn:  Jeg  kan  ikke  lide  at  være  pessimistik,  men  jeg  kan 

stadig  ikke  tro,  at  de  fleste  af  de  mænd,  jeg  kender,  som 
har  præstedømmet,  har  en  fuldkommen  kærlighed. 
Far:  Paul,  det  bemærkelsesværdige  er  ikke,  at  nogle 
mennesker  ikke  har  den  fuldkomne  kærlighed;  miraklet  er, 
at  nogle  har  den.  Det  hjælper,  når  vi  adskiller  begyndelser 
og  afslutninger. 

Begyndelsen  er,  at  intet  menneskeligt  væsen,  som  det 
naturligt  er  på  jorden,  er  klogt  nok  eller  godt  nok  til  at  re- 
præsentere Frelseren  på  fuldkommen  måde  og  udvise  den 
rene  kærlighed  ved  at  velsigne  andre.  Så  der  må  foregå  en 
proces  gennem  udvikling  og  renseise  af  nogle,  som  skal 
repræsentere  Frelseren. 

Begyndelsen  af  den  proces  er  at  acceptere  evangeliet.  Vi 
må  tilstå  vores  svagheder  og  slutte  pagt  med  Frelseren  i 
dåben  om  at  ville  påtage  os  hans  navn;  altid  at  erindre  ham 
og  at  adlyde  alle  de  instruktioner,  han  giver  os.  Disse  er  de 
løfter,  I  præster  gentager,  hver  gang  I  læser  nadverbønnen. 
Son:  Ja,  jeg  husker  alle  disse  tanker.  Men  er  løfter  nok? 
Far:  De  er  ikke  nok,  men  de  er  en  nødvendig  begyndelse. 
Når  vi  afgiver  disse  løfter,  ved  dåben,  får  vi  velsignelsen  af 
at  have,  og  befaling  til  at  modtage,  Helligånden. 
Søn:  Når  vi  får  bekræftelsen? 

Far:  Ja.  Det  privilegium  at  have  Helligånden  er  noget  af  det 
mest  vidunderlige,  et  menneske  kan  eje,  for  den  indflydelse 
lærer  os,  hvordan  vi  kan  begynde  at  tænke  og  føle  sådan, 
som  Frelseren  gør,  og  det  giver  os  instruktioner  fra  Frel- 
seren. Du  husker,  at  Johannes  Døbren  døbte  med  vand. 
Men  han  vidste,  at  den  dåb  med  ild  og  Helligånden,  som 
Frelseren  ville  komme  med,  var  så  meget  større,  at  han 
følte,  han  selv  ikke  var  værdig  at  løse  Frelserens  snørebånd. 
Det  er  Helligåndens  transformerende  kraft,  der  hjælper  os 
med  at  forandre  os,  så  vi  kan  blive  værdige  og  rene  bærere 
af  det  hellige  præstedømme. 

Søn:  Hvordan  passer  Det  aronske  Præstedømme  ind  i  alt 
dette? 

Far:  Ligesom  Johannes  Døberen  døbte  med  vand  for  at 
berede  disciple,  som  Frelseren  derpå  kunne  døbe  med 
Helligånden,  sådan  gives  Det  aronske  Præstedømme  som 
forberedelse  til  modtagels  af  Det  melkisedekske  Præste- 
dømme. Du  lærte  som  diakon  at  omdele  nadveren  og  at 
indsamle  fasteofre.  Som  lærer  begyndte  du  at  udføre  hjem- 
melærerarbejde.  Som  præst  fik  du  lov  til  at  velsigne  sym- 
bolerne på  nadveren,  at  begynde  missionærarbejde  og  at 
udføre  dåbshandlinger.  Al  den  tid  har  du  arbejdet  sammen 
med  biskoppen  på  projekter  i  og  omkring  kirkebygningen, 
på  velfærdsfarmen  og  med  at  hjælpe  folk  i  wardet.  Hvem  er 
det  nu  af  dine  kammerater  på  din  alder,  som  får  tilbudt  Det 
melkisedekske  Præstedømme? 

Søn:  Lige  nu  er  det  dem,  som  har  gjort  et  godt  stykke 
arbejde  som  præster. 

Far:  Selvfølgelig.  Hvis  en  ung  mand  har  lært  at  være  flittig, 
trofast  og  lydig  i  alle  timelige  forhold,  så  er  det  en  vidunder- 
lig beredelse  til  at  blive  præst  i  de  åndelige  forhold.  Når 
han  rejser  på  mission  som  19-årig,  er  han  allerede  veteran  i 
Frelserens  tjeneste.  En  trofast  præsts  indstilling  og  vaner 
er  grundlaget  for  alle  hans  kaldelser  i  det  højere  præste- 
dømme. Hvis  han  har  lært  at  arbejde  under  kirkens  præste- 
dømmes myndighed  og  at  leve  efter  Helligåndens  tilskyn- 


delser, så  er  han  rede  til  at  udføre  kærlighedsarbejdet. 
Glem  ikke,  Paul:  Hvad  enten  du  tjener  som  missionær,  som 
medarbejder  i  kirkens  organisationer  eller  som  ægtemand 
og  far,  så  vil  din  virkelige  succes  i  disse  præstedømmelige 
kaldelser  blive  målt  med  dybden  og  renheden  af  din  usel- 
viske kærlighed  og  omsorg  for  andre. 
Søn:  Siger  du,  at  det  er  vanskeligt  at  vise  sin  kærlighed  til 
andre,  hvis  iman  aldrig  har  lært  at  være  ordentlig  og  effek- 
tiv i  timelige  forhold? 

Far:  Ja,  det  gør  jeg  virkelig.  En  missionær,  som  er  doven 
eller  uredt  eller  ulydig,  har  vanskeligt  ved  at  overbevise 
mennesker  om,  at  det  gengivne  evangelium  er  noget  særligt. 
En  ældste-kvorum  præsident,  som  aldrig  fører  regnskab 
med  noget,  vil  have  svært  ved  at  motivere  nogen  til  at 
udmærke  sig.  En  ægtemand,  som  ikke  vil  arbejde  hårdt  for 
at  sørge  for  sin  familie,  eller  som  først  tænker  på  sine  egne 
fornøjelser,  vil  sandelig  ikke  lede  sin  familie  til  Frelseren. 
Søn:  Jeg  kan  godt  se,  hvordan  alt  dette  som  funktioner  i 
Det  aronske  Præstedømme  er  godt.  Men  der  må  være  mere  i 
Det  aronske  Præstedømme  end  det. 

Far:  Og  det  er  der.  Vi  har  kun  talt  om  grundlaget  for  ren 
kærlighed.  Vi  må  til  det  grundlag  tilføje  stor  viden,  kunnen, 
visdom  og  evnen  til  at  forstå  mennesker  og  deres  behov.  Det 
er  altsammen  Åndens  gaver.  De,  som  omvender  sig  fra 
deres  synder,  og  som  derefter  hungrer  og  tørster  efter  at 
velsigne  andre,  er  fyldt  med  Helligånden.  Derpå  begynder 
disse  gaver  at  tilflyde  dem. 

Lad  os  se  på  et  dejligt  skriftsted,  Paul.  Vil  du  slå  op  på  Lære 
og  Pagters  121.  afsnit.  Stykket  fra  vers  34  ti!  afsnittets  slut- 
ning er  så  vigtigt,  at  jeg  mener,  enhver  bærer  af  præste- 
dømmet ville  gøre  klogt  i  at  lære  det  udenad,  ord  for  ord, 
og  ofte  gentage  det  for  sig  selv. 

Læg  mærke  til  versene  34  og  40.  Vi  får  at  vide,  at  mange  er 
kaldede,  men  få  er  udvalgte  —  og  hvorfor?  Vers  35  fortæller 
os,  at  vi  ikke  må  lade  os  føre  på  afveje  ved  ønsker  om  verds- 
lige ting  eller  menneskers  ære.  Vort  formål  i  præstedømmet 
bør  være  at  tjene  og  at  velsigne. 

Vers  36  viser  os,  at  vi  ikke  kan  benytte  præstedømmet  und- 
tagen gennem  udøvelse  af  Himlens  kræfter;  specielt  forstår 
jeg,  at  det  betyder,  vi  må  have  Helligånden  med  os  for  at 
kunne  udøve  præstedømmet.  Det  siger  også,  at  vi  ikke  kan 
have  Åndens  kræfter  og  gaver,  medmindre  vi  lever  rets- 
kaffent. 

Vers  37  fortæller,  at  hvis  vi  lader  det,  der  hører  verden  til, 
føre  på  afveje,  vil  Helligånden,  trække  sig  bort  fra  os,  og 
når  den  er  væk,  er  vores  kraft  i  præstedømmet  borte.  Vi  må 
være  ærlige,  sandfærdige-  dydige,  godgørende  -  alt  hvad 
der  er  godt  —  for  at  benytte  præstedømmets  kræfter  rigtigt 
og  restkaffent. 

Vers  38  gentager,  hvordan  folk,  som  ikke  vil  omvende  sig, 
bliver  skuffet  i  deres  præstedømmelige  muligheder.  De  ven- 
der sig  derpå  imod  og  bekæmper  præstedømmet. 
Vers  39  giver  vidnesbyrd  om,  at  de  fleste,  som  modtager 
præstedømmet,  prøver  at  bruge  det  ved  tvang  ogdominering 
i  stedet  for  i  renhed  og  af  kærlighed. 

Nu  håber  jeg,  at  du  kan  forstår,  at  vers  40  besvarer  det 
spørgsmål,  du  stiller  om  brødrene  i  præstedømmet,  som 
ikke  synes  at  udvise  megen  kærlighed.  De  har  fået  mulighed 

for  at  omvende  sig  og  udføre  kærlighedsgerninger,  men  de 
fleste,  som  ordineres  eller  „kaldes"  til  præstedømmet,  vok- 
ser ikke  med  opgaver.  Derfor  er  få  udvalgte;  få  vil  have  præ- 
stedømmet i  al  evighed. 

Forstår  du,  vi  accepterer  ikke  evangeliet  og  kommer  ind  i 
Frelserens  kirke,  fordi  vi  er  fuldkomne.  Vi  modtager  ikke 
præstedømmet,  fordi  vi  er  ligesom  Frelseren,  men  for  at  vi 
ved  at  udføre  hans  gerning  kan  udvikle  os  til  at  blive  lige- 
som han  er.  I  sin  store  kærlighed  arbejder  han  med  os, 
hjælper  os  til  at  udvilke  os  skridt  for  skridt,  kaldelse  efter 
kaldelse,  ind  i  riget.  Jeg  er  sikker  på,  at  han  er  ked  af  det, 
når  de,  som  bærer  hans  præstedømme,  vender  sig  væk  og 
værdstætter  det,  der  hører  verden  til,  mere  end  det  evige  liv. 
Forstår  du  nu,  hvorfor  jeg  sagde,  at  der  er  forskel  mellem 
begyndelser  og  afslutninger?  Vi  er  allesammen  uværdige  i 
begyndelsen,  men  nogle  udvikler  sig  til  at  bliv  værdige  til- 
sidst. 

Søn:  Far,  jeg  ønsker  at  tjene  Frelseren  og  at  velsigne  andre. 
Hvad  kan  jeg  gøre  for  at  være  sikker  på,  at  jeg  ikke  vil  falde 
fra? 

Far:  Det  bedste  råd  jeg  ved,  Paul,  er  hver  dag  at  trygle  Her- 
ren om  hjælp,  og  derefter  at  holde  fast  i  jernstangen  (se  Ne- 
phi  15:23-25).  Jeg  tror  nok,  at  den  største  fristelse,  vi  får,  er 
bare  at  give  slip  på  jernstangen,  at  tage  ferie  fra  retskaffen- 
hed. Jeg  tror,  det  hjælper  at  koncentrere  sig  om  den  posi- 
tive side.  Hvis  vi  altid  husker  på,  hvad  vi  kan  gøre  og  burde 
gøre,  bliver  Satans  fristelser  mindre  tillokkende.  Læg  mærke 
til  Lære  og  Pagters  afsnit  121,  versene  41  og  42.  Vi  skal 
bruge  vort  præstedømme  „ved  at  overtale,  være  langmo- 
dige, milde  og  sagtmodige  og  ved  at  udvise  uskrømtet 
kærlighed.  Hvis  vi  betragtede  os  selv  i  spejlet  hver  morgen 
og  lod  disse  ord  strømme  gennem  tankerne,  ville  vi  måske 
blive  som  den  gamle  Nephi  og  ryste  blot  ved  tanken  om  at 
synde. 

Søn:  Er  det  ikke  nedslående  at  tænke  på,  hvor  gode  vi  bør 
være? 

Far:  Det  kunne  det  godt  være.  Og  jeg  bliver  sommetider 
skuffet.  Men  jeg  får  fornyet  mod  ved  at  tænke  på  det,  som 
jeg  kan  håbe  på.  Den  inspirerede  udgave  af  Bibelen  taler  i 
første  Mosebogs  kapitel  14  om  Melkisedek  og  præstedøm- 
met. Hvis  vi  er  villige  til  at  mase  på,  har  vi  løfte  om,  at  vi, 
gennem  at  være  trofaste,  vil  være  i  stand  til  at  skille  havene, 
nedbryde  bjergene,  at  sprænge  ethvert  bånd  og  at  stå 
oprejst  i  Guds  nærvær.  Jeg  længes  efter  at  blive  i  stand  til 
at  helbrede  de  syge,  at  velsigne  dem,  som  sørger  og  at  lede 
mor  og  alle  jer  børn  til  Frelseren.  Jeg  længes  efter  at  leve 
i  Zion,  hvor  Frelseren  personligt  vil  regere,  og  alle  vil  kende 
ham.  Men  jeg  ved,  at  alt  dette  gode  kun  kan  blive  til  virke- 
lighed i  den  udstrækning,  hvori  vi  lærer  at  udøve  det  hellige 
præstedømme  i  retskaffenhedens  fulde  kraft.  Så  kan  vi  ople- 
ve opfyldelsen  af  Herrens  løfte  i  det  smukke  stykke  i  mo- 
siah  8:  „Således  har  Gud  beredt  et  middel,  hvorved  menne- 
sket ved  tro  kan  udføre  kraftige  undergerninger,  og  derfor 
bliver  han  til  stor  nytte  for  sine  medmennesker."  (Vers  18) 
Søn:  Jeg  håber,  vi  kan  gøre  det,  far. 

Far:  Vi  kan  hvis  vi  holder  sammen  og  styrker  hinanden,  Paul, 
Det  største  i  mit  liv  har  været  udviklingen  af  min  forståelse 
af  Frelserens  godhed  mod  os.  Det  meste  af  den  er  kommet, 


efter  at  jeg  modtog  præstedømmet  og  begyndte  at  tjene 
kirken.  Jeg  er  så  taknemmelig  over  de  ganske  særlige  men- 
nesker, som  stod  ved  mit  livs  skilleveje  og  lærte  mig  om  Frel- 
serens kærlighed. 
Søn:  Hvem  var  det? 

Far:  Der  var  adskillige,  men  lad  mig  især  nævne  tre. 
Den  ene  var  vejlederen  for  mit  diakon-kvorum.  Han  lærte  os 
diakoner  meget  om  evangeliet.  Jeg  kan  endnu  se  ham  sidde 
dér  på  juniorsøndagsskolens  små  stole  med  tårerne  strøm- 
mende ned  af  kinderne,  når  han  fortalte  os  om  forsoningen, 
og  om  hvordan  Frelseren  elskede  Faderen  og  os  nok  til  at 
være  fuldkommen. 

En  anden  var  det  medlem  af  højrådet,  som  arbejdede  med 
mig,  da  jeg  var  en  hårdtarbejdende  student  og  præsident  for 
ældsternes  kvorum.  Han  lærte  mig  at  elske  profeternes  ord 
og  at  vide,  hvordan  man  skal  leve  ved  Ånden.  Han  var  også 
stavens  patriark.  Han  gav  mig  en  velsignelse,  der  har  styr- 
ket og  vejledt  mig  lige  siden. 

Den  tredie  har  haft  den  allerstørste  betydning.  Og  det  er  din 
mor,  Paul.  Da  vi  blev  gift  i  templet,  var  vi  kun  dårligt  fun- 
deredet  i  evangeliet  og  med  hensyn  til  ægteskabets  ansvar 
og  opgaver.  Nu  morer  vi  os  ofte  over,  hvor  naive  og  uskyl- 
dige vi  var  i  vores  forståelse.  Men  vi  begyndte  at  udvikle  os 
sammen.  Vi  læste  skrifterne  sammen.  Vi  arbejdede  sammen 
i  kirken.  Vi  led,  og  vi  spinkede  og  sparede  sammen.  Somme 
tider  var  vi  onde  ved  hinanden,  fordi  vi  var  bange.  Men  en  af 
de  allerstørste  velsignelser  i  mit  liv  har  været  din  mors  kær- 
lighed til  mig,  Paul.  Den  har  givet  mig  mod  og  styrke  og  har 
lært  mig,  hvad  kærlighed  virkelig  er. 

Folk,  som  har  hjulpet  mig,  har  vist  mig,  at  vi  har  brug  for 
hinanden.  Jeg  tror  virkelig,  at  vi  kun  kan  blive  ligesom  Frel- 
seren ved  at  arbejde  sammen,  så  vi  sammen  vokser  i  hans 
lignelse. 

Søn:  Jeg  håber,  at  jeg  kan  arbejde  sammen  med  menne- 
sker, som  elsker  Herren. 

Far:  Den  største  mulighed  du  vil  få,  Paul,  kommer  med  dit 
ægteskab.  Alle  ægteskabets  og  familen  funktioner  og  for- 
mål er  uadskilleligt  forbundet  med  det  hellige  præstedøm- 
mes virke  og  myndighed.  Hvis  du  gør  det,  som  du  ved,  du 
burde  gøre,  så  vil  du  og  din  hustru  opbygge  et  evigt  præste- 
dømmeligt rige,  hvori  du  kan  velsigne  jeres  efterkommere 
til  evig  tid. 

Jeg  håber,  du  vil  udsøge  dig  en  af  vor  Faders  døtre,  som  er 
stærk  i  troen  og  villig  til  at  vokse  åndeligt.  Dit  tempelægte- 
skab vil  give  jer  en  præstedømmelig  mulighed  så  stor 
og  så  vid  som  evigheden.  Hvis  du  og  din  hustru  kan 
lære  at  elske  hinanden  og  jeres  børn  rent  og  uselvisk  i  de 
evangeliske  bånd,  så  vil  I  komme  til  at  kende  den  glæde,  for 
hvilken  mennesket  blev  skabt. 
Søn:  Far,  jeg  er  taknemmelig  for  den  forståelse. 
Far:  Hvis  du  kan  rumme  endnu  een  tanke,  Paul,  så  vær  rar 
at  overveje  dette:  De  mennesker,  som  du  vil  blive  kaldet  til 
at  tjene  under  din  mission  eller  i  kirken  eksisterer  allerede. 
Din  kone  findes  et  eller  andet  sted,  kendt  eller  ikke  for  dig 
nu.  De  børn,  l  vil  få,  eksisterer  allerede  et  eller  andet  sted. 
Jeg  mener,  det  er  vigtigt,  at  elske  og  velsigne  alle  disse 
mennesker  nu.  Vent  ikke,  til  du  bliver  kaldet  eller  gift.  Hvis 
du  kan  elske  dem  nu,  vil  du  holde  dig  selv  ren,  og  du  vil 

stræbe  efter  at  vokse  i  kærlighed  til  Frelseren,  åndeligt  og  i 
retskaffenhed.  Når  så  din  kaldelse  kommer,  vil  du  være 
parat  til  at  velsigne  og  at  elske  med  ren  kærlighed.  Vær  så 
venlig  at  slå  op  på  Johannes  evangeliets  femtende  kapitel 
og  læs  versene  5  til  12. 

Søn:  „Jeg  er  vintræet,  I  er  grenene.  Den,  som  bliver  i  mig, 
og  jeg  i  ham,  han  bærer  megen  frugt;  thi  skilt  fra  mig  kan  I 
slet  intet  gøre. 

Hvis  nogen  ikke  bliver  i  mig,  kastes  han  ud  som  en  gren  og 
visner;  man  samler  dem  og  kaster  dem  i  ilden,  og  de  bræn- 
des. 

Hvis  I  bliver  i  mig,  og  mine  ord  bliver  i  jer,  så  bed  om  hvad 
som  helst  I  vil,  og  I  skal  få  det.  Derved  er  min  Fader  herlig- 
gjord, at  I  bærer  megen  frugt  og  bliver  mine  disciple. 
Som  Faderen  har  elsket  mig,  således  har  jeg  også  elsket 
jer;  bliv  i  min  kærlighed! 

Hvis  I  holder  mine  bud,  vil  I  blive  i  min  kærlighed,  ligesom 
jeg  har  holdt  min  Faders  bud  og  bliver  i  hans  kærlighed. 
Dette  har  jeg  sagt  til  jer,  for  at  min  glæde  skal  være  i  jer,  og 
jeres  glæde  kan  blive  fuldkommen.  Dette  er  mit  bud,  at  I 
skal  elske  hverandre,  ligesom  jeg  har  elsket  jer." 


„Som  præst  fik  du  lov  til  at  velsigne 

symbolerne  på  nadveren,  at  begynde 

missionærarbejde  og  at  udføre 

dåbshandlinger." 


BØN 


Af  Joseph  F.  Smith 


Bed  hver  dag.  Adlyd  Mestererens  store  bud  om  altid 
at  huske  Herren,  at  bede  om  morgenen  og  om 
aftenen,  og  altid  huske  at  takke  Ham  for  de  velsig- 
nelser, I  modtager  dag  for  dag. 
Bed  i  Visdom.  Mine  brødre  og  søstre,  lad  os 
ihukomme  at  påkalde  Gud  og  anråbe  Ham  om  Hans 
velsignelser  og  gunst.  Men  lad  os  gøre  det  i  visdom 
og  retfærdighed,  og  når  vi  beder  bør  vi  påkalde 
Ham  på  fornuftig  vis.  Vi  bør  ikke  bede  Herren  om 
ting,  som  er  unødvendige  eller  ting,  der  ikke  vil  være 
gavnlige  for  os.  Vi  skal  bede  om  det  vi  har  brug  for 
og  vi  skal  bede  i  tro  „uden  at  tvivle;  den,  der  tvivler", 
som  apostlen  sagde,  „ligner  nemlig  havets  bølge, 
som  jages  og  kastes  hid  og  did  af  vinden;  og  et 
sådant  menneske  må  ikke  vente  at  få  noget  fra 
Herren."  Men  når  vi  beder  Gud  om  velsignelser,  lad 
os  da  bede  i  tro  på  Evangeliet,  i  den  tro,  som  Han 
har  lovet  at  give  dem,  der  tror  på  Ham  og  adlyder 
Hans  befalinger.  — 
(October  Conference  Report,  1914.  s.  7) 

Bevar  bønnens  ånd.  Vi  bør  have  bønnens  ånd  hos 
os  i  enhver  opgave,  vi  skal  udføre  i  livet.  Hvorfor? 
En  af  de  enkle  grunde,  der  gør  et  stærkt  indtryk  på 
mig,  er,  at  mennesket  er  så  fuldstændig  afhængig 
af  Gud!  Hvor  hjælpeløse  er  vi  ikke  uden  Ham?  Hvor 
lidt  kan  vi  gøre  uden  Hans  nådige  forsorg?  Jeg  er 
ofte  blevet  ledt  til  at  sige,  at  ingen  af  os,  intet  men- 
neske i  hele  verden  kan  få  blot  et  eneste  græsstrå 
til  at  gro  uden  Guds  hjælp.  Vi  er  nødt  til  at  bruge 
Hans  verden,  vi  må  benytte  os  af  Hans  jord,  Hans 
luft,  Hans  solskin  og  den  fugtighed,  som  Gud  frem- 
bringer og  giver  jorden,  for  at  kunne  frembringe  blot 
et  enkelt  græsstrå.  Det  samme  gælder  for  alt,  hvad 
der  tjener  til  vores  eksistens  i  verden.  Vi  kan  ikke 
frembringe  en  majskolbe  eller  et  hvedekorn  uden 
Guds  hjælp.  Vi  kan  ikke  producere  en  eneste  ting  af 
betydning  for  menneskers  eller  dyrs  eksistens  uden 
Guds  hjælp.  Hvorfor  skulle  vi  så  ikke  føle  os  afhæn- 
gige af  Herren?  Skulle  vi  da  ikke  påkalde  Hans  navn? 
Skulle  vi  da  ikke  huske  Ham  i  vore  bønner?  Skulle 
vi  ikke  elske  Ham  af  hele  vort  hjerte  og  hele  vort 
sind  og  al  vor  styrke,  når  Han  har  givet  os  liv,  når 
Han  har  dannet  os  i  sin  egen  lignelse  og  skikkelse, 
når  Han  har  sat  os  her,  så  vi  kan  blive  lig  Hans 
Enbårne  Søn  og  arve  den  herlighed,  ophøjelse  og 
belønning,  der  er  bestemt  for  Guds  egne  børn? 
(October  Conference  Report.  1914.  s.  6.) 

Fornylig  talte  jeg  ved  nadvermødet  i  mit  eget  ward.  Den 
næste  søndag  kom  en  bror  hen  til  mig  og  talte  pænt  om  det. 
Jeg  takkede  ham  for  hans  venlighed,  og  fordi  jeg  nu  en- 
gang elsker  at  undervise,  gik  jeg  over  til  at  prøve  ham  en 
smule  med  hensyn  til  indholdet  ar  min  tale.  „Hvad  sagde 
jeg,  som  gjorde  indtryk  på  dig?"  spurgte  jeg.  Efter  en  lang 
pause  blev  jeg  meget  flov,  fordi  han  var  flov.  Og  han  var 
flov,  fordi  han  ikke  kunne  huske  det! 

Vi  havde  derefter  en  interessant  samtale  om  den  kendsger- 
ning, at  den  fysiske  verbale  udlægning  af  evangeliet  ikke  er 
nær  så  vigtig  som  den  åndelige  forståelse,  følelse  og  moti- 
vering, der  kommer  gennem  Ånden,  når  undervisning  og 
opsugning  af  lærdom  finder  sted  under  dens  ledelse. 
Oplevelsen  var  en  god  påmindelse  om,  at  en  evangelisk 
lærer  ikke  arbejder  af  sig  selv  men  er  medlem  af  et  hold. 


Nephi  sagde:  „. . .  når  et  menneske  taler  ved  den  Helligånds 
kraft,  overfører  denne  kraft  det  til  menneskehjertet."  (2.  Ne- 
phi 33:1) 

For  at  denne  kommunikationsproces  kan  blive  fuldstændig, 
er  der  også  behov  for  at  den,  der  underviser,  er  modtagelig: 
„Han  har  talt  til  jer  med  en  stille,  sagte  stemme,  men  I  har 
mistet  evnen  til  at  fornemme,  så  I  ikke  kan  forstå  hans  ord." 
(I  den  engelse  udgave  står  der  „feel  his  words"  o.  a.)  1.  Ne- 
phi 17:45) 

Jeg  har  ofte  spekulerert  på,  hvorfor  Nephi  ikke  sagde  „høre 
hans  ord".  Nu  ved  jeg,  at  man  ikke  hører  disse  ord  med 
ørerne  . . .  men  ind  i  et  menneskes  sind  kommer  der  ord  . . . 
med  disse  ord  kommer  en  følelse.  Man  følervirkelig  ordene, 
sådan  som  Nephi  sagde ...  de,  som  ikke  kan  lære  at  høre 
gennem  følelse,  kommer  ikke  ret  langt."  (S.  Dilworth  Young, 
okt  1961,  siderne  116-117) 


Af  Theo  E.  McKean 


Partnerskab 

med  Helligånden 


* 


jr 


BF 


Gennem  Joseph  Smith  har  Herren  sagt: 
„Prædik  mit  evangelium  ved  Ånden,  ja  Talsmanden,  der 
blev  udsendt  for  at  lære  menneskene  sandheden  . . .  hvorfor 
forstår  og  ved  I  da  ikke,  at  den,  der  modtager  ordet  gennem 
sandhedens  ånd,  modtager  det,  som  det  bliver  prædiket  af 
sandhedens  ånd?  Derfor  forstår  den,  der  prædiker,  og  den, 
der  hører,  hinanden,  og  begge  bliver  opbygget  og  glæder 
sig  med  hinanden."  (L.&P.  50:14,  22-22.  Fremhævelser  til- 
føjet.) 

En  evangelisk  lærer  har  den  bedst  tænkelige  følgesvend  - 
Helligånden.  Og  det  er  en  meget  styrkende  kendsgerning  at 
vi  altid  kan  regne  med,  at  han  gør  sin  del.  Udfordringen  lig- 
ger hos  os  selv.  Hvad  må  vi  gøre  for  at  kvalificere  os?  Hvor- 
dan kan  vi  berede  os  tilstrækkeligt? 


„Lærerens  store  ansvar  er  at  være  beredt  til  at  undervise. 
En  lærer  kan  ikke  undervise  andre  i  det,  som  han  ikke  selv 
kender.  Han  kan  ikke  få  sine  elever  til  at  føle,  hvad  han  ikke 
selv  føler.  Han  kan  ikke  forsøge  at  lede  efi  ung  mand  eller 
ung  pige  til  at  få  et  vidnesbyrd  om  Guds  evangelium,  hvis 
han  ikke  selv  har  et  vidnesbyrd. 

Der  er  tre  ting,  som  må  lede  alle  !ærere;  for  det  første,  træng 
ind  i  emnet;  for  det  andet:  lad  dette  emne  gennemtrænge 
dig;  fo  det  tredie:  prøv  at  lede  jeres  elever  til  at  åbne  sig 
helt  for  emnet  —  ikke  ved  at  hælde  det  ud  over  dem,  men 
ved  at  lede  dem  til  at  se,  hvad  I  ser,  at  vide,  hvad  I  ved,  at 
føle,  hvad  I  føler."  (David  O.  McKay  i  „That  You  May  Instruct 
More  Perfectly",  Improvement  Era,  august  1956,  side  557.  Se 
den  ledsagende  artikel  for  den  fuldstændige  tekst) 


Beredelse  til  undervisning 

skemaet,  „Undervisning/tillæringsforhold",  som  findes  i  den 
første  artikel  i  denne  serie  (aprilnummeret)  .nævnes'  visse 
ansvar,  som  læreren  må  opfylde  i  sit  eget  forhold  til  Gud, 
før  han  er  beredt  til  at  undervise  andre.  En  af  disse  er  at 
søge  efter  og  modtage  forståelse  af  og  vidnesbyrd  om  sand- 
heden. Hvis  vi  er  parate  til  at  undervise  sammen  med,  eller  i 
partnerskab  med  Helligånden,  må  vi  have  mættet  os  med 
Kristi  ord,  indtil  vi  har  lært,  hvad  det  egentlig  er,  vi  skal  over- 
føre til  andre. 

„Søg  ikke  at  forkynde  mit  ord,  men  søg  først  at  få  mit  ord, 
så  skal  din  tunge  blive  løst,  og  dersom  du  ønsker  det,  skal 
du  få  min  Ånd  og  mit  ord,  ja,  Guds  kraft  til  at  overbevise 
menneskene  .  . .  Fyld  dit  hjertes  skatkammer,  indtil  den  i  min 
visdom  bestemte  tid  kommer,  da  du  skal  gå  ud."  (L.&P. 
11:21,  26) 

Præsident  Ezra  Taft  Benson  instruerede  for  nylig  nogle  læ- 
rere således: 

„Før  I  kan  styrke  jeres  elever,  er  det  nødvendigt,  at  I  stude- 
rer rigets  doktriner  og  lærer  evangeliet  både  ved  studium  og 
med  tro.  At  studere  med  tro  er  at  søge  forståelse  og  Her- 
rens Ånd  gennem  troens  bøn.  Så  vil  I  have  styrke  til  at  over- 
bevise jeres  elever . . . 

Rækkefølgen  for  erhvervelsen  af  Guds  kraft  i  jeres  under- 
visning er  først  at  søge  at  få  ordet;  så  kommer  forståelsen 
og  Ånden;  og  endelig  styrken  til  at  overbevise.  Ja,  som  vores 
levende  profet  har  instrueret  jer,  „er  der  velsignelser,  der 
kommer  af  at  fordybe  sig  i  skrifterne,  Afstanden  mellem  os 
selv  og  vor  himmelske  Fader  indsnævres."  (Præsident  Spen- 
cer W.  Kimball  i  Men  of  Example,  tale  til  religionsundervi- 
sere,  12.  sept.  1975,  side  2) 

„Husk  altid,  at  der  ikke  er  nogen  tilfredsstillende  erstatning 
for  skrifterne  og  de  levende  profeters  ord.  De  bør  være  jeres 
originale  kilder.  Læs  og  overvej  mere,  hvad  Herren  har  sagt, 
og  mindre,  hvad  andre  harskrevet  om,  hvad  Herren  sagde." 
(Præsident  Ezra  Taft  Benson  i  The  Gospel  Teacher  and  His 
Message,  tale  til  religionsundervisere,  17.  sept.  1976,  side 
5-6) 

Sammen  med  dette  grundlæggende  og  fortsatte  studium  af 
evangeliet,  der  kræves  af  enhver  af  os  til  enhver  tid,  må  læ- 
rere med  særlige  opgaver  også  udarbejde  specielle  lektie- 
materialer. Om  dette  har  præsident  David  O.  McKay  sagt: 


Om  at  berede  sig 

Præsident  Marion  G.  Romney  har  fortalt  os,  hvad  vi  skal 

gøre  for  at  sætte  os  ind  i  det  emnemateriale,  som  vi  skal 

undervise  i.  Han  peger  på  disse  fire  skridt: 

„Ønsk.   Igen  og   igen  forkynder  skrifterne,  at  mennesker 

modtager  svar  fra  Herren  i  henhold  til  deres  ønsker.  Alma 

erklærende:  „Jeg  ved,  at  han  giver  menneskene  efter  deres 

ønske"  (Alma  29:4) 

Senere  sagde  han  til  Joseph  Smith  og  Oliver  Cowdery:  ,Alt, 

hvad  I  begærer  af  mig,  skal  gives  jer.'  (L.&P.  6:8) 

2.  Søg.  Men  et  effektivt  begær  er  ikke  bare  et  ønske.  Det  er 
ikke  passivt;  det  er  en  motiverende  overbevisning,  der  kræ- 
ver handling.  En  af  de  ting,  det  får  præstedømmebæreren  til 
at  gøre,  er  at  søge  efter  og  overveje  ordene  om  evigt  liv. 

Da  vi  ikke  kan  ,leve  af  hvert  ord,  som  udgår  af  Guds  mund' 
(L.&P.  84:44),  uden  at  vi  kende  dem,  er  det  strengt  nødven- 
digt, at  vi  studerer  dem.  Det  har  Herren  befalet  os  at  gøre. 
I  forordet  til  sin  „Befalingernes  Boge",  sr.gde  han:  , Ransag 
disse  befalinger,  thi  de  er  sande  og  troværdige,  og  de  profe- 
tier og  forjættelser,  som  de  indeholder,  skal  alle  gå  i  opfyl- 
delse.' (L.&P.  1:37) 

Gud  har  instrueret  os  om  at  „forkynde  mit  evangeliums 
grundsætninger,  som  de  findes  i  Bibelen  og  Mormons  Bog, 
hvori  evangeliets  fylde  findes."  (L.&P.  42:12)  Det  kan  vi  ikke 
gøre,  med  mindre  vi  kender  dem. 

Til  profeten  Josef  Smith,  Oliver  Gowdery  og  John  Whitmer 
sagde  Herren:  „Anvend  jeres  tid  til  at  granske  skrifterne." 
(L.&P.  26:1) 

3.  Overvej.  Når  jeg  har  læst  i  skrifterne,  har  jeg  følt  en  udfor- 
dring ved  ordet  „overveje",  der  så  ofte  benyttes  i  Mormons 
Bog,  Ordbogen  siger,  at  „overveje"  betyder  „at  gennemtæn- 
ke" eller  „prøve  vægten  af  flere  muligheder".  Moroni  benyt- 
tede således  udtrykket,  da  han  afsluttede  sin  optegnelse: 
,Når  I  læser  disse  ting  ...  at  erindre,  hvor  barmhjertig  Her- 
ren har  været  mod  menneskenes  børn  ...  og  . . .  overveje 
det  i  hjertet.'  (Moroni  10:3,  fremhævelse  tilføjet) 

Jesus  sagde  til  nephitterne: 

,Jeg  mærker,  at  I  er  svage,  og  at  I  ikke  kan  forstå  alle  mine 

ord  . . . 

Gå  derfor  til  jeres  hjem  og  overvej  det,  som  jeg  har  sagt,  og 

bed  Faderen  i  mit  navn,  at  I  må  kunne  forstå  ...  (3  Nephi 

17:2-3,  fremhævelse  tilføjet) 

4.  Bed.  At  ønske,  søge  og  overveje  ,det  evige  livs  ord'  vil  til- 
sammen, trods  deres  individuelle  betydning,  ikke  være  til- 
strækkelige uden  bøn. 

Bøn  er  den  nøgle,  med  hvilken  vi  åbner  døren  til  Frelseren. 
,Se',  siger  han,  Jeg  står  for  døren  og  banker;  om  nogen 
hører  min  røst  og  åbner  døren,  da  vil  jeg  gå  ind  til  ham  og 
holde  nadver  med  ham,  og  han  med  mig.'  (Johs.  Åb.  3:20) 
Lyt  til  Nephis  opfordring.  Jeg  håber,  at  den  bevæger  jer  lige 
så  dybt,  som  den  bevæger  mig.  Han  sagde: 
,Se  nu,  mine  elskede  brødre. .  .  jeg  sagde  til  jer:  Mæt  jer 
med  Kristi  ord,  thi  se,  hans  ord  vil  fortælle  jer  alt,  hvad  I  skal 
gøre.' 

Og  dersom  I  nu,  efter  at  jeg  har  talt  disse  ord,  ikke  kan  for- 
stå dem,  er  det  fordi  I  ikke  beder  og  ikke  banker  på,  og  der- 
for føres  I  ikke  ind  i  lyset,  men  må  omkomme  i  mørket. 
Og  nu,  mine  elskede  brødre,  jeg  mærker,  at  I  stadig  grubler  i 
hjertet,  og  det  bedrøver  mig,  at  jeg  skal  tale  angående  disse 
ting.  Thi  dersom  I  vil  give  agt  på  Ånden,  som  lærer  menne- 
sket at  bede,  da  vil  I  vide,  at  I  bør  bede,  thi  den  onde  ånd 
lærer  ikke  mennesket  at  bede  men  lærer  ,at  de  ikke  skal 
bede. 

Men  se,  jeg  siger  jer,  at  I  altid  bør  bede  og  ikke  blive  trætte, 
og  at  I  ikke  må  udrette  noget  for  Herren  uden  først  at  bede 
til  Faderen  i  Kristi  navn,  at  han  vil  hellige  jeres  gerning  for 
jer,  så  at  jeres  gerning  må  blive  til  jeres  sjæls  velfærd.'  2. 
Nephi  32:1,3-4,8-9)"  (Marion  G.  Romney  i  CR,  april  1973, 
side  116) 

Undervisning  sammen  med  Ånden  er  en  stor  kaldelse  og  en 
stor  udfordring."  „Men  er  I  beredte,  behøver  I  ikke  at  fryg- 
te" (L.&P.  38:30) 

Ingen  af  os  vil  blive  flove,  når  vores  undervisningskammerat, 
Helligånden,  har  større  indflydelse  på  vore  elever,  end  vi 
har.  Det  er  Guds  værk  —  og  hans  er  æren  og  herligheden. 
Vi  vil  få  rigelige  velsignelser,  når  vi  hjælper. 


Hvis  du  ikke  — . 

Hvis  du  ikke  kan  blive  granen  på  højens  top, 

så  vær  hellere  det  lille  krat  i  dalen 

men  vær  det  bedste  lille  krat  ved  bækkens  bred; 

vær  en  busk,  hvis  du  ikke  kan  blive  et  træ. 

Hvis  du  ikke  kan  blive  en  busk,  så  vær  lidt  af  græsset, 

der  føjer  skønhed  til  landevejen. 

Hvis  du  ikke  kan  blive  en  moskusokse,  så  vær  blot  en  lille  fisk, 

men  vær  den  muntreste  lille  fisk  i  søen. 

Vi  kan  ikke  alle  være  kaptajner,  der  skal  også  være  besætning. 

Der  er  noget  for  os  allesammen  at  gøre, 

der  er  et  stort  arbejde  at  udføre,  der  er  også  et  mindre, 

og  det  du  skal  gøre  ligger  lige  for. 

Hvis  du  ikke  kan  være  hovedvej,  så  kan  du  være  en  sti, 

hvis  du  ikke  kan  blive  en  sol,  kan  du  være  en  stjerne; 

det  er  ikke  ved  din  størrelse  du  vinder  eller  taber  — 

vær  derfor  det  bedste  der  er  i  dig. 

Douglas  Malloch: 

„Be  the  Best  of  Whatever" 

For  at  I  kan 

undervise  mere 

fuldkomment 


Af  præsident  David  O.  McKay 


„Og  jeg  befaler,  at  I  skal  undervise  hinanden  i  rigets 
lære.  Lær  flittigt,  og  min  nåde  skal  ledsage  jer,  så  I  kan 
blive  mere  fuldkomment  undervist  i  evangeliets  teori,  prin- 
cipper, lære  og  lov  og  i  alle  ting,  som  tilhører  Guds  rige  og 
er  nyttigt  for  jer  at  forstå. 

Både  det,  der  er  i  himlen,  på  jorden  og  under  jorden,  det, 
som  har  været,  det,  som  er,  og  det,  der  snart  skal  ske,  det, 
som  er  hjemme,  og  det,  som  er  ude;  nationernes  krige  og 
forviklinger  og  de  straffedomme,  der  skal  komme  over  lan- 
det og  kundskab  om  lande  og  riger  — 
så  I  kan  være  forberedt  på  alt,  når  jeg  udsender  jer  for  at 
hædre  det  kald,  hvortil  jeg  har  kaldet  jer,  og  den  mission, 
jeg  har  betroet  jer."  (L.&P.  88:77-80) 

Vi  er  en  kirke  af  lærere.  I  sidste  dages  hellige  hjemmet  kræ- 
ves det,  at  far  og  mor  er  ordets  lærere  —  således  er  det  ud- 
trykkeligt krævet  i  Herrens  åbenbaring.  Enhver  hjælpeorga- 
nisation, ethvert  kvorum,  består  af  en  gruppe  af  mænd  og 
kvinder,  som  i  ordets  egentligste  forstand  er  lærere;  derfor 
henvender  denne  åbenbaring  sig  til  alle. 
Den  store  forpligtelse  for  en  lærer,  er  at  være  beredt  til  at 
undervise.  En  lærer  kan  ikke  undervise  andre  i  det,  som  han 
ikke  selv  kender.  Han  kan  ikke  få  sine  elever  til  at  føle  det, 
som  han  ikke  selv  føler.  Han  kan  ikke  forsøge  at  lede  en 
ung  mand  eller  en  ung  pige  til  at  opnå  et  vidnesbyrd  om 
Guds  evangelium,  hvis  han  ikke  selv  har  det  vidnesbyrd. 
Der  er  tre  ting,  der  må  lede  alle  lærere;  for  det  første,  træng 
ind  i  emnet;  for  det  andet,  lad  det  emne  gennemtrænge  dig; 
for  det  tredie,  prøv  at  lede  jeres  elever  til  at  åbne  sig  for 
emnet  —  ikke  ved  at  hælde  det  ud  over  dem,  men  ved  at 

lede  dem  til  at  se,  hvad  I  ser,  at  vide  hvad  I  ved,  at  føle, 
hvad  I  føler. 

Enhver  lærer  må  være  forberedt  på  sin  lektie,  når  han  eller 
hun  mødes  med  drengene  og  pigerne  i  sin  klasse;  for  glem 
ikke,  at  jeres  præsentation  af  den  lektie,  jeres  indstilling 
overfor  sandheden  i  lektien  i  høj  grad  vil  afgøre  drengenes 
og  pigernes  indstilling  overfor  den  og  deres  instilling  over- 
for kirkens  aktivitet  i  det  hele  taget.  Hvis  du  lader  dem  for- 
lade klassen  med  den  følelse  i  deres  ungdommelige  sind,  at 
de  ikke  har  fået  noget  ud  af  at  komme,  vil  du  finde  det 
vanskeligt  at  få  dem  til  at  komme  igen  næste  uge.  Men  hvis 
du  på  den  anden  side  har  begejstret  dem  eller  i  hvert  fald 
kunnet  give  dem  bare  én  tanke,  som  har  tiltalt  dem,  vil  du 
opdage,  at  deres  hensigt  og  ønske  om  at  komme  tilbage  vil 
give  sig  udtryk  i  deres  tilstedeværelse  den  næste  uge. 
Når  du  har  præsenteret  en  idé  i  din  klasse,  som  vækker  en 
tanke  i  et  barns  sind,  har  du  så  lagt  mærke  til,  hvor  ivrigt  det 
lille  barn  søger  opmærksomhed,  for  at  de  kan  få  lejlighed  til 
at  besvare  et  spørgsmål,  som  du  måske  vil  stille? 
En  hurtig  gennemlæsning  af  lektien  før  timen  er  ikke  nok.  På 
den  måde  har  jeg  ikke  gjort  lektien  til  min  egen,  og  før  den 
er  min  egen,  og  jeg  føler,  jeg  har  et  budskab  at  give  klas- 
sens medlemmer,  er  jeg  ikke  beredt  i  den  udstrækning,  som 


Herren  har  bedt  mig  være  beredt,  når  han  kalder  mig  til 
at  forkynde  sit  ord.  Lektien  må  være  min;  hvad  jeg  ønsker  at 
give  drengene  og  pigerne,  er  det,  som  tæller,  når  jeg  træffer 
dem.  Jeg  kan  gøre  den  lektie  i  bogen  til  min  ved  studium, 
tro  og  bøn. 

Om  „undervisningens  ånd".  Jeg  vil  gerne  sig  dette:  En  dag, 
efter  at  Herren  var  blevet  korsfæstet,  sagde  Peter:  „Jeg  ta- 
ger ud  at  fiske."  Han  kendte  til  at  fiske.  Han  var  fisker.  Men 
han  så  ikke  klart,  hvad  hans  mission  var  som  menneskefis- 
ker. Og  Thomas  og  nogle  af  de  andre  sagde:  „Vi  tager  med 
dig.  Og  en  morgen  finder  vi  dem  med  et  net,  der  er  fuld  af 
fisk,  med  et  ildsted  og  brød,  i  færd  med  at  spise  -  og  Herren 
er  i  deres  midte  og  siger:  „Simon,  Johannes'  søn,  elsker  du 
mig  mere,  end  de  andre  gør?  . . ." 

(Jeg  vil  ikke  ind  i  en  redegørelse  for,  hvad  det  „de  andre" 
betyder.  Jeg  går  ud  fra,  at  Herren  tænkte  på  timelige  velsig- 
nelser og  rigdom.  (Den  engelske  Bibel  bruger  ikke  udtryk- 
ket „de  andre"  men  „these",  der  måske  hentyder  til  „fisk 
og  brød",  o.a.)) 

„Simon  . . .  elsker  du  mig  mere  end  disse?" 
„Ja,  Herre!  du  ved,  at  jeg  har  dig  kær." 
„Vogt  mine  lam!"  (Se  Johannes  21 :15) 
Der  ligger  hemmeligheden  ved  undervisningens  ånd.  Mæt 
drengen,  mæt  pigen.  (I  den  engelske  Bibel  hedder  det  i 
nævnte  skriftsted:  „Feed  my  lambs"  =  mæt  mine  lam.  O.  a.) 
Lad  drengen  vide,  at  du  er  interesseret  i  ham,  Når  du  møder 
ham  på  gaden,  så  lad  ham  forstå,  at  du  er  interesseret  i 
ham.  Lad  kærlighed  udstråle  fra  dit  hjerte,  og  så  vil  du  have 
et  godt  sted  at  så  din  sæd  af  sandhed,  der  vil  bære  frugt  i 
den  drengs  liv,  frø,  som  til  sidst  vil  give  ham  udødelighed  og 
evigt  liv,  hvilket  i  sandhed  er  Guds  herlighed. 
Lærere,  forstår  I,  hvilke  muligheder  I  har?  Et  eller  andet  sted 
har  jeg  nedfældet  disse  muligheder  for  at  lærere  altid  burde 
forstå,  at  de  sandsynligvis  har  magt  til  i  et  eller  måske  man- 
ge hjerter  at  vække: 

For  det  første,  ønsket  om  at  opnå  herredømme  over  svag  og 
selvisk  forkælelse. 

For  det  andet,  viljen  til  at  brede  sig  til  at  se  livet  i  øjnene 
med  mod  til  at  møde  katastrofe  med  sjælsstyrke  og  døden 
uden  frygt. 

For  det  tredie,  at  udvikle  mandomskraft  eller  kvindelig  skøn- 
hed. Åh,  hvor  verden  dog  trænger  til  det! 
For  det  fjerde,  i  mange  sjæle  at  indpode  løftet  om  en  ven 
eller  en  kammerat  som  senere  vil  egne  sig  til  ægtemand 
eller  hustru  og  derved  blive  en  eksemplarisk  far  eller  en 
kærlig  intelligent  mor.  Se,  det  er  vort  privilegium,  lærere! 
Og  for  det  femte,  at  vække  kærlighed  til  Jesu  Kristi  evange- 
lium. Lydighed  overfor  det  bringer  lykke  i  dette  liv  og  mulig- 
hed for  ophøjelse  i  al  evighed. 

Det  endelige  mål  for  kirkeaktivitet  er  under  Herrens  inspira- 
tion og  ledelse,  at  hjælpe  med  til  at  tilvejebringe  udødelig- 
hed og  evigt  liv  for  mennesket.  Vi  har  som  direkte  og  umid- 
delbart formål  at  skabe  et  vidnesbyrd  om  Guds  værks  gud- 
dommelighed hos  unge  og  gamle,  uden  hvilket  evigt  liv  ikke 
kan  opnås,  for  „Dette  er  det  evige  liv,  at  de  kender  dig,  den 
eneste  sandeGud,  og  ham,  som  du  harsendt,  Jesus  Kristus." 
(Johs  17:3)  (David  O.  McKay:  „That  You  May  Instruct  More 
Perfectly",  Improvement  Era,  aug.  1956,  59:557-58) 

Biskop  J.  Richard  Clarke 
Det  præsiderende 
Biskopråd 

„Det  er  en  overvældende  oplevelse  at 
blive  kaldet  af  en  profet,"  siger  J.  Ri- 
chard Clarke,  nylig  opretholdt  som  an- 
denrådgiver i  Det  præsiderende  Bi- 
skopråd. „Hvis  det  ikke  var  for  den 
fuldkomne  tillid,  jeg  har  til  åbenbaring 
—  og  jeg  ved  af  erfaring,  hvor  virkelig 
den  er  —  så  ville  jeg  måske  tvivle  på, 
at  de  havde  valgt  den  rette  mand." 
Biskop  Clarke,  der  er  født  og  opvokset 
i  Rexburg  i  Idaho,  og  bosat  i  Boise  i 
Idaho,  da  han  blev  kaldet,  har  en  blød 
stemme,  han  er  rolig,  hengiven  og 
hjertelig.  Den  hjertiglighed  viser  sig, 
når  han  taler  om  sin  hustru,  Barbara 
Reed,  og  deres  syv  levende  børn  (en 
datter  døde  som  elleve-årig).  „De  har 
været  vidunderlige  med  hensyn  til  den- 
ne kaldelse,"  siger  han.  „Vi  forventede, 
at  børnene  i  det  mindste  ville  have 
tænkt  på,  hvad  de  ville  komme  til  at 
opgive,  men  de  har  blot  givet  udtryk 
for  deres  begejstring  og  støtte." 
I  virkeligheden  kunne  man  have  for- 
udsagt en  sådan  reaktion.  Lige  siden 
biskop  Clarke  og  hans  hustru  begynd- 
te at  acceptere  kirkelige  kaldelser  — 
og  sådanne  opgaver  har  gået  fra 
wards-  og  stavs  hjælpeforenings  og 
GUF-præsidentskaber,     wardsbiskop- 


råd,  stavspræsidentskaber  og  ansvar 
som  regionalrepræsentant  —  har  de 
gjort  det  til  familiekaldelser.  „Jeg  har 
altid  sagt,  at  jeg  kun  kunne  virke,  hvis 
jeg  havde  familiens  støtte  og  harmoni 
bag  mig.  Også  at  jeg  ikke  ville  kunne 
stå  for  ét  sæt  principper  og  lade  min 
familie  acceptere  et  andet.  Jo,  de  er 
ærlig  talt  vidunderlige  børn.  Under  min 
ældste  søn,  Dallans  opvækst  har  jeg 
altid  været  på  forhøjningen.  Vi  fik  ikke 
disse  gode  oplevelser  til  præstedøm- 
memødet, hvor  man  sidder  skulder  til 
skulder,  far  og  søn.  Og  det  ville  have 
været  virkelig  vanskeligt  for  mig  som 
far,  hvis  jeg  ikke  havde  vidst,  at  han 
accepterede  og  støttede  det,  jeg  gjor- 
de." 

Hjerteligheden  viser  sig,  når  han  priser 
sine  forældre  —  John  Rolland  Clarke 
og  Nora  L.  Redford  Clarke  —  for  den 
udprægede  tillid,  de  altid  har  vist  ham, 
og  hans  hustrus  familie  —  James  H. 
Reed  og  Maude  Armstrong  Reed  —  for 
deres  enestående  sammenhold. 
Den  kommer  stærkt  til  udtryk,  når  han 
taler  om  biskop  Vaugh  J.  Feathersto- 
ne,  for  hvem  han  har  virket  som  råd- 
giver i  Boise  North  stavspræsident- 
skab,  før  staven  blev  delt,  og  han  blev 
kaldet  som  præsident  over  den  nye 
Meridian  Idaho  stav.  „Vi  havde  ti  års 
erfaring  i  samarbejde,  vi  to.  Han  lærte 
mig  en  masse.  Han  kendte  selvfølgelig 
ikke  noget  til  denne  kaldelse  forud;  og 
jeg  siger  altid,  at  ingen  fuldtud  kan  er- 
statte ham,  hvor  han  har  virket." 
Hjerteligheden  viser  sig  igen,  når  han 
taler  om  sit  tidligere  arbejde  og  sin  nye 
opgave.  Som  administrerende  direktør 
for  et  forsikringsselskab  i  Idaho-Wa- 
shington området,  fandt  han  selskabet 
meget  modtagelig  for  præstedømmets 
samordningsprincipper,  som  han  be- 
nyttede, og  de  stillede  sig  velvilligt 
over  for  at  løse  ham  fra  hans  forplig- 
telser, for  at  han  kunne  overtage  sin 
nye  kaldelse. 

„Jeg  har  ikke  yndlinge  blandt  brød- 
rene," siger  han,  „men  jeg  har  altid 
haft  særlig  kærlighed  til  præsident  J. 
Reuben  Clark,  præsident  Lee  og  præ- 
sident Romney  —  disse  velfærdets  gi- 
ganter. Opfyldelse  af  de  uheldigt  stil- 
ledes behov  er  en  god  måde  at  børe 
vidnesbyrd  om  de  principper,  som 
Kristus  forkyndte  —  og  vi  er  stadig 
langt  tilbage  i  den  retning.  Indtil  vi  er 


parat  til  at  opgive  vor  fysiske  appetit 
og  verdslige  ejendele  —  indtil  indvielse 
bliver  et  motiverende  princip  og  for- 
valtning et  helligt  ansvar  —  vil  vi  have 
lang  vej  at  gå,  før  vi  som  kirke  er  be- 
redt til  at  møde  vor  Mester." 
Han  taler  med  åbenlys  respekt  om  sine 
nye  kolleger  i  Det  præsidenrende  Bi- 
skopråds kontor.  „Det  er  storartede 
mænd.  De  vil  være  ledere,  uanset  hvor 
de  er"  —  og  med  samme  respekt  om 
medlemmerne.  „På  grund  af  vore  med- 
lemmern vidnesbyrd  og  deres  respekt 
for  præstedømmetsmyndighed  bør  en- 
hver, der  har  en  ledende  stilling,  be- 
handle sin  opgave  som  en  hellig  tillid 
og  med  højeste  grad  af  følsomhed." 
Med  særlig  interesse  glæder  han  sig 
til  at  arbejde  med  Aronske  Præstedøm- 
me og  Unge  Piger.  „Vi  er  i  gode  hæn- 
der, så  længe  vi  holder  vore  øjne  ret- 
tet mod  de  unge,"  sagde  han.  „Jeg  har 
sandelig  stor  tro  på  deres  fremtid." 


Ældste  Robert  E.  Wells 

De  Halvfjerds'  første  Kvorum 

Selvom  han  er  født  og  opvokset  i  Ne- 
vada, har  ældste  Robert  E.  Wells  til- 
bragt sit  halve  liv  i  Latinamerika.  Han 
lærte  først  spansk  som  missionær  i 
Argentina.  Med  en  eksamen  i  bog- 
føring og  glimrende  beherskelse  af 
spansk,  accepterede  han  et  tilbud  fra 
First  National  City  Bank  om  at  vende 
tilbage  til  Sydamerika.  Kun  fire  måne- 
der efter  sin  afløsning  som  missionær 
begyndte  han  og  hans  brud,  Meryl  Lea- 
vitt  Wells,  en  karriere  i  international 
bankvirksomhed,  der  har  bragt  ældste 
Wells  til  Argentina,  Brasilien,  Uruguay, 
Paraguay  og  Ækvador. 
Fra  sine  tidligste  år  har  ældste  Wells 
følt  —  og  efterfulgt  —  Herrens  tilskyn- 
delser i  sit  liv.  Da  han  forlod  flåden 
nogle  få  år  efter  afslutningen  af  anden 
verdenskrig,  var  han  fast  besluttet  på 
at  tage  sin  eksamen  som  ingenniør  fra 
Berkeley  University  —  da  han  følte  sig 

inspireret  af  Ånden  til  at  vende  tilbage 
til  BYU  og  „lære  pengenes  videnskab". 
Da  hans  unge  hustrus  familie  undrede 
sig  over,  at  han  så  hurtigt  efter  sin  mis- 
sion igen  skulle  forlade  USA,  påpe- 
gede han  over  for  dem  at  hans  patri- 
arkalske velsignelse  lovede  ham,  at 
han  skulle  tjene  Herren  „blandt  ver- 
dens nationer". 

Flere  år  senere,  efter  hans  første  hu- 
strus tragiske  død  ved  en  flyveulykke, 
ledede  Ånden  ham   påny  i  en   kritisk 
afgørelse.  Han  havde  været  enkemand 
i  to  år,  og  han  vidste,  at  han  burde  gifte 
sig  påny.  Men  med  hvem?  Som  han 
bad,  fik  han  tydeligt  at  vide:  „Gift  dig 
med  en  kvinde,  som  kan  blive  en  mis- 
sionspræsidents  hustru." 
Andre  tilskyndelser  førte  ham  tilbage 
til  USA  for  at  finde  en  hustru.  Han  la- 
vede en  liste  over  alt  det,  som  hans 
hustru  måtte  være:  Typen  på  en  mis- 
sionsmoder,  venlig    og    kærlig;   guld- 
gleaner;  universitetsuddannet;  tidlige- 
re missionær;  fortrinsvis  med   nogen 
spansk  baggrund;  musikalsk  —  og  me- 
get andet.   Han  fandt  hende  også  - 
Helen  Walser  Wells.  Han  friede  til  hen- 
de syv  dage,  efter  at  han  havde  truffet 
hende,  men  ikke  før  Ånden  havde  op- 
lyst ham  i  en  meget  særlig  åndelig  op- 
levelse, at  hun  var  den  rigtige.  En  må- 
ned efter  at  de  første  gang  havde  set 
hinanden,  giftede  de  sig,  og,  siger  han: 
„Vi  har  været  lykkelige  lige  siden." 
Han  fulgte  igen  Åndens  tilskyndelse  i 
1971,  da  han  efter  at  have  tjent  som 
præsident  over  Mexico  Monterrey  mis- 
sion, sagde  nej  tak  til  muligheden  for 
at  vende  tilbage  til  en  fremtrædende 
stilling  i  international  bankvirksomhed 
for  at  acceptere  en  mindre  prestige- 
mæssig  stilling  i  kirkens  indkøbsafde- 
ling. Nu  forstår  han  og  hans  hustru 
med  denne  nye  kaldelse,  hvad  Herren 
havde  til  hensigt  dermed. 
Ældste  og  søster  Wells  har  syv  børn  i 
alderen  fra  ni  til  fireogtyve.  De  har  og- 
så et  barnebarn  og  ét  andet  på  vej. 
Ældste  Wells  føler,  at  Herrens  ledelse 
af  hans  liv  ikke  blot  har  hjulpet  ham  og 
hans  hustru  til  at  vælge  den  rette  sti, 
når  de  i  deres  tilværelse  er  kommet  tif 
„åndelig  korsveje",  men  også  har  hjul- 
pet hans  børn  til  at  forstå,  at  deres 
far  ikke  handler,  udfra  pludselig  ind- 
skydelse, men  efter  Herrens  ord.  Må- 
ske er  det,  fordi  han  er  så  god  en  ån- 


delig leder  i  sit  hjem,  at  han  nu  er  i 
stand  til  at  udfylde  sin  nye  kaldelse 
som  åndelig  leder  i  kirken. 
Nu,  da  han  er  tilbage  i  USA,  savner 
ældste  Wells  sommetider  medlemmer- 
ne i  Latinamerika.  Han  har  imidlertid 
haft  mange  lejligheder  til  at  besøge 
dem  som  regionalrepræsentant  i  Mexi- 
co, Equador  og  Colombia. 
Men  selv  efter  et  kvart  århundrede  i 
Latinamerika,  har  ældste  Wells  ikke 
glemt  sin  opvækst  i  Logandale  i  Neva- 
da, 96  km  fra  Las  Vegas,  hvor  han 
blev  født  i  1927.  Hans  varme  smil  synes 
at  passe  lige  så  meget  ind  i  en  lille 
amerikansk  by  „ude  på  landet"  som 
blandt  internationale  forretningsfolk. 
Måske  er  det  karakteristisk  for  man- 
den, at  han  føler  sig  hjemme  begge 
steder,  i  stand  til  at  lytte  og  i  stand  til 
at  dele  den  Ånd  med  andre,  som  har 
ledet  hans  tilværelse. 

Ældste  Royden  G.  Derrick 
De  Halvfjerds*  første  Kvorum 

Da  Royden  G.  Derrick  sidste  sommer 
vendte  tilbage  til  De  forenede  Stater 
efter  i  tre  år  at  have  virket  som  præsi- 
dent over  England  Leeds  Mission,  plan- 
lagde han  at  bruge  en  stor  del  af  sin 
tid  til  sine  to  store  humanitære  interes- 
ser: genealogiske  undersøgelser  og  en 
interamerikansk  organisation.  Efter  at 
have  solgt  et  firma,  som  han  var  leder 
og  administrerende  direktør  for,  glæ- 
dede han  sig  til  at  få  tid  til  disse  to 
ting.  Han  har  virket  som  formand  for 
bestyrelsen  for  Partners  of  the  Ameri- 
cans,  hvori  fireogfyrre  stater  samarbej- 
der om  udviklingen  af  områder  i  Latin- 
amerika til  gavn  for  landet  som  helhed. 
Som  eksempel  på  denne  organisations 
succes  kan  nævnes,  at  der  er  blevet 
oprettet  63  skoler  i  Bolivia  med  hjælp 
fra  skolebørn  i  Utah,  og  mere  end 
50.000  børn  får  nu  tandbehandling, 
hvilket  er  noget  helt  nyt  for  dem. 


Imidlertid  blev  åldste  Derrick  i  septem- 
ber 1976  igen  kaldet  af  kirken  til  Stor- 
brittanien,  dennegang  for  at  tjene  i  en 
ti-måneders  periode  som  præsident  for 
den  nye  Ireland  Dublin  mission.  Han  vil 
blive  afløst  herfra  den  1.  juli  1977. 
Da  ældste  Derrick  rejste  til  denne  an- 
den mission  blot  få  uger  før  general- 
konferencen i  oktober,  havde  han  in- 
gen idé  om,  at  der  hurtigt  ville  komme 
endnu  en  kaldelse.  Han  fortalte  Ensign 
kort  efter  konferencen:  „Da  præsident 
Kimball  ringede  til  mig  for  et  par  dage 
siden  og  spurgte,  om  jeg  ville  accep- 
tere kaldelsen,  kan  jeg  sige,  at  det  var 
en  overraskelse.  Jeg  troede  ikke,  at 
jeg  nogensinde  ville  modtage  en  kal- 
delse af  denne  slags,  og  det  er  en  yd- 
mygende oplevelse,  en  af  den  slags, 
der  kan  få  én  ned  på  knæ  for  Herren." 
Ældste  Derrick  er  født  den  7.  septem- 
ber 1915  i  Salt  Lake  City  som  søn  af 
Hyrum  og  Magaret  Glade  Derrick.  Han 
fik  sin  første  undervisning  dér  og  stu- 
derede til  ingeniør  ved  University  of 
Utah.  Senere  virkede  han  i  otte  år  i 
dette  universitets  styrelse  og  modtog 
en  æresdoktorgrad  dér  i  1965.  Brigham 
Young  University  ærede  ham  i  1973 
med  Jesse  Kinght  Industrial  Citizen- 
ship  Award. 

I  1938  ægtede  ældste  Derrick  Allie 
Jean  Olsen  i  Salt  Lake  templet,  og  de 
har  fire  børn  og  fem  børnebørn. 
Ældste  Derrick  har  en  lang  tjenestetid 
i  kirken  bag  sig.  Han  har  været  lærer 
i  præstedømme-kvorummer  og  søn- 
dagsskoler, wardssekretær,  biskopråd- 
giver og  fra  1954  til  1957  medlem  af 
søndagsskolens  hovedbestyrelse.  Han 
blev  løst  fra  denne  stilling  for  at  tjene  i 
Monument  Park  stavspræsidentskab. 
Han  blev  kaldet  til  søndagsskolens 
hovedforstanderskab  i  december  1966 
og  tjente  dér  indtil  juni  1971.  Han  har 
også  været  guide  på  Temple  Square. 

„Når  jeg  tænker  på  denne  nye  opga- 
ve," sagde  ældste  Derrick,  „opdager 
jeg,  hvor  stor  respekt  jeg  har  for  dem, 
jeg  nu  skal  arbejde  sammen  med.  Jeg 
støtter  dem  sandelig,  sådan  som  jeg 
altid  har  gjort. 

Jeg  er  kommet  til  at  forstå,  hvem  jeg 
virkelig  arbejder  for,  og  at  det  er  Frel- 
seren. Dette  er  en  kaldelse  fra  ham. 
Jeg  beder,  at  mit  arbejde  vil  blive  ac- 
ceptabelt for  ham." 

Ældste  Dean  L  Larsen 

De  Halvfjerds*  første  Kvorum 

„Jeg  nærer  et  stort  ønske  om  at  være 
nyttig  —  for  Herren  og  for  mennesker 
både  i  og  uden  for  kirken,"  sigerældste 
Dean  L.  Larsen  ved  sin  nye  kaldelse 
til  De  Halvfjerds'  første  Kvorum.  Og  det 
er  tydeligt  at  dette  ønske,  om  at  være 
til  tjeneste,  er  et  typisk  træk  ved  hans 
livsopfattelse:  Ældste  Larsen  er  inte- 
resseret i  mennesker.  Når  man  træffer 
ham,  påvirkes  man  af  hans  ydmyghed 
og  hans  oprigtighed,  og  af  hans  øjne, 
der  på  engang  er  omsorgsfulde  og  ven- 
lige. Man  får  tillid  til  ham. 
Ældste  Larsen  er  født  den  24.  maj  1927 
i  Hyrum  i  Utah  som  søn  af  Gertrude 
Prouse  og  Edgar  N.  Larsen.  Han  er 
nummer  fem  i  en  børneflok  på  syv  og 
voksede  op  på  en  gård,  hvor  han  arbej- 
dede med  havebrug  og  kvæg.  Efter  at 
have  taget  eksamen  fra  mellemskolen, 
tjente  han  i  U.S.  Navy  hen  mod  afslut- 
ningen af  anden  verdenskrig.  Fra  det 
sidste  tog  han  eksamen  i  1950  i  fagene 
engelsk  og  spansk.  Midt  i  studierne 
ægtede  han  Geneal  Johnson  fra 
Ashton  i  Idaho,  og  i  dag  har  de  fem 
børn  —  „allesammen  drenge  med  und- 
tagelse af  fire",  siger  ældste  Larsen 
lidt  spidsfindigt. 

Efter  to  år  som  sælger  og  lignende  ar- 
bejde og  otte  års  undervisning  i  mel- 
lemskole og  morgen-seminar,  fik  han 
en  stilling  som  lærer  i  seminar-under- 
visningen på  Utah's  Brigham  City  Inter- 
mountain  Indian  School. 
„Hele  mit  liv  har  jeg  været  interesseret 
i  indianere  —  som  dreng  læste  jeg  alt 
hvad  jeg  kunne  få  fat  i  om  indianere," 
siger  han.  Derefter  blev  han  et  år  sene- 
re (1961)  vice-koordinator  for  de  in- 
dianske seminarer  ved  Brigham  Young 
University,  og  det  følgende  år  udnævn- 
tes han  til  sekretær  for  kirkens  Indian 
Committee. 

Han  underviste  ét  år  ved  Utah  Institute 
of  Religion,  før  han  blev  kaldet  til  præ- 

sident  over  Texas  South  Mission.  En 
tidligere  missionær,  som  arbejdede  un- 
der ham,  fortæller:  „Jeg  var  impone- 
ret over  hans  beherskelse  af  skrifterne 
og  hans  evne  til  at  forklare  dem  så 
tydeligt  —  så  de  let  kunne  forstås  af 
enhver.  Han  havde  den  sjældne  evne  til 
at  omgås  folk,  så  de  forstod,  at  han 
virkelig  interesserede  sig  for  dem." 
Efter  tre  års  tjeneste  i  denne  stilling 
underviste  ældste  Larsen  ved  Ogden 
Institute  of  Religion.  Marts  1972  blev 
han  koordinator  for  kirkens  undervis- 
ningsplanlægning og  virkede  samtidig 
som  leder  af  Instructional  Materials, 
for  senere,  i  1976,  at  blive  redaktør  af 
kirkens  tidsskrifter. 

Ældste  Larsen  påbegynder  sin  nuvæ- 
rende stilling,  beredt  gennem  en  lang 
række  virkeområder  i  kirkens  tjeneste. 
Han  har  været  stavsmissionær,  biskop, 
højrådsmedlem,  medlem  af  kirkens 
Missionær-komité,  sekretær  for  Adult 
correlation  Committee,  medlem  af  søn- 
dagsskolens hovedbestyrelse  og  re- 
gionalrepræsentant for  De  Tolv.  „Jeg 
har  været  glad  for  alle  mine  opgaver, 
men  det  bedste  jeg  ved,  er  at  arbejde 
direkte  med  folk,  som  f.  eks.  i  missions- 
marken  eller  i  et  biskopråd." 
Hvordan  har  hans  familie  reageret  på 
de  hyppige  flytninger  og  mange  kal- 
delser? „De  har  lært  at  tage  en  ny  kal- 
delse i  stiv  arm,  de  har  altid  været  gla- 
de for  det  og  ønsket  at  støtte  mig.  Vi 
holder  godt  sammen  som  familie,  og  vi 
glæder  os  over  og  påskønner  disse 
kaldelser,  fordi  de  deles  af  hele  famili- 
en. Det  har  været  en  stor  oplevelse  for 
os. 

Det  er  et  inspirerende  ansvar  og  et 
vidunderligt  privilegium  at  omgås  ge- 
neralautoriteterne i  det  store  arbejde 
at  opbygge  Guds  rige.  Enheden  og 
broderskabet  mellem  brødrene  er  no- 
get vidunderligt  og  meget  ydmygende. 
Mit  mål  er  at  hjælpe  folk  til  at  opdage 
evangeliet  og  hjælpe  dem  til  at  glæde 
sig  over  at  efterleve  dets  principper. 
Jeg  håber,  det  vil  betyde  lige  så  meget 
for  dem,  som  det  har  gjort  for  mig." 


To  nye  missioner 
oprettet 

Samtidig  med  at  to  af  sønnerne  præ- 
siderer over  de  to  missioner  i  Sveri- 
ge, er  præsident  Roy  W.  Oscarson  fra 
St.  Louis  i  Missouri  blevet  kaldet  til 
at  præsidere  over  en  af  de  to  nye 
missioner,  der  er  blevet  oprettet  i 
Storbrittanien. 

Skotland  Glasgow  missionen,  hvoro- 
ver præsident  Oscarson  nu  præside- 
rer, er  dannet  af  et  sty/kke  af  Skot- 
land Edinburgh  missionen  plus  Det 
nordlige  Irland. 

Den  nye  Irland  Dublin  mission,  hvor 
ældste  Royden  G.  Derrick  er  præsi- 
dent, vil  omfatte  hele  den  irske  repu- 
blik. Præsident  Derrick  er  et  af  de 
nye  medlemmer  af  De  Halvfjerds' 
første  Kvorum. 

Tidligere  lededes  kirkens  missionær- 
arbejde  i  Irland  fra  Irland  Belfast  Mis- 
sion, der  nu  er  blevet  opløst,  og  hvis 
præsident,  Arvel  L.  Child,  er  blevet 
kaldet  til  at  tjene  som  særlig  assis- 
tent til  præsidenten  for  London  tem- 
plet, Joseph  L.  Darling. 
Præsident  Oscarsons  sønner,  G.  Ri- 
chards og  Paul  Kent  Oscarson,  præ- 
siderer over  Sveriges  Stockholm  mis- 
sion og  Sveriges  Goteborg  mission. 
Præsident  Derrick,  Irland  Dublin  mis- 
sionen, er  født  i  Salt  Lake  City  og 
har  for  nyligt  udført  en  treårs  opgave 
som  præsident  over  England  Leeds 
missionen. 

Med  oprettelsen  af  de  nye  missions- 
grænser  vil  det  tidligere  missions- 
hjem  i  Belfast  blive  solgt,  og  de  mis- 
sionærer, der  arbejder  i  Nordirland 
kommer  til  at  høre  til  Skotland  Glas- 
gow missionen. 

Logan  Templet 
ombygget 

Logan,  Utah  -  Et  omfattende,  to-års 
ombygningsprojekt  er  igang  i  det 
tooghalvfemsårige  Logan  tempel. 
Templet,  der  blev  indviet  i  1884  af 
præsident  John  Taylor,  vil  være  luk- 
ket i  de  to  år,  arbejdet  varer.  Planer- 
ne for  ombygningen  indbefatter  byg- 
ning  af  fire  nye  ordinanseværelser 


omkring  det  celestiale  værelse,  såle- 
des at  man  kan  benytte  film  i  forbin- 
delse med  tempelceremonien.  Desu- 
den vil  der  blive  bygget  en  ny  kirke- 
sal, et  cafeteria,  en  vuggestue,  et 
vaskeri,  garderober  og  kontorer. 
Årsagen  til  ombygningen  er  et  behov 
for  udvidelse  af  templets  funktion. 
Bygningen  af  templet  begyndte  i  1877 
på  et  sted,  der  var  blevet  valgt  af 
præsident  Brigham  Young.  Det  første 
spadestik  blev  taget  det  år,  han  døde, 
og  syv  år  senere  blev  templet  indviet. 


Blind  student  fra  korea 
modtager  evangeliets  lys 

Son  Chi  III  sad  ved  sit  skolebord  og 
drømte  om,  hvordan  det  ville  føles  at 
være  forfatter  —  eller  læge  måske! 
Hvordan  det  ville  være,  hvis  han  ikke 
var  blind. 

Den  unge  femogtyveårige  koreaner 
prøvede  ihærdigt  at  få  en  studenter- 
eksamen, så  han  kunne  komme  til  at 
læse  videre.  Han  ville  gerne  være  ble- 
vet i  sin  hjemby,  men  undervisnin- 
gen i  blindeskolen  standsede  ved 
gymnasiet,  så  han  var  nødt  til  at  flytte 
til  Seoul  for  at  færdiggøre  sin  uddan- 
nelse. 

Da  han  var  fem  år  gammel,  blev  han 
angrebet  af  en  voldsom  feber,  som 
forårsagede,  at  hans  syn  langsomt 
blev  svagere.  Hans  far  døde,  da  han 
var  fjorten  år  gammel,  og  året  efter 
døde  hans  mor.  Samtidig  mistede  Chi 
III  synet  fuldstændigt  på  begge  øjne. 
På  blindeskolen  i  Seoul  studerede 
han  48  timer  om  ugen.  Han  modtog 
undervisning  i  historie,  musik,  mate- 
matik, koreansk,  japansk,  engelsk  og 
medicin.  Skolen  underviste  ham  også 
i  akkupunktur  og  massage,  og  dette 
optog  så  meget  af  hans  tid,  at  han 
ikke  kunne  studere  så  meget  engelsk, 
som  han  ønskede. 

Son  Chi  III  holdt  vældig  meget  af  en- 
gelsk og  ville  gerne  lære  mere.  Der- 
for spurgte  han  sin  engelsklærer  som 
også  var  blind,  om  han  kunne  skaffe 
ham  en  amerikansk  ven.  Og  det  kun- 
ne han  sandelig,  for  broder  Lee,  som 
underviste  i  engelsk,  var  medlem  af 


Jesu  Kristi  Kirke  og  sendte  omgåen- 
de to  missionærer  hen  til  Chi  III. 
I  flere  måneder  studerede  han  evan- 
geliet sammen  med  missionærerne, 
og  han  blev  og  mere  interesseret.  Da 
han  blev  spurgt  om,  hvornår  han  fik 
et  vidnesbyrd,  svarede  han:  „Jeg  kan 
ikke  udpege  et  bestemt  tidspunkt, 
hvor  sandheden  gik  op  for  mig.  Det 
skete  nemlig  lidt  efter  lidt,  efterhån- 
den som  jeg  studerede  evangeliet, 
men  en  af  de  ting,  som  berørte  mig 
dybest,  var  frelsens  plan  og  den 
kendsgerning,  at  jeg  igen  engang 
skal  leve  sammen  med  mine  foræld- 
re," siger  vor  koreanske  broder  og 
bevidner  endnu  engang,  at  Herrens 
Ånd  virker  på  samme  måde  overalt 
på  jorden. 


Ny  understregning  af 
genealogi 

En  ny  regel  med  det  formål  at  gøre 
de  genealogiske  fremgangsmåder 
enklere  trådte  i  kraft  den  1.  august 
1976. 

Efter  den  nye  regel  vil  det  ikke  læn- 
gere kræves,  at  indsendere  til  Ge- 
nealogical  Department  opfører  ordi- 
nansedatoer,  når  tempelordinansear- 
bejde  er  blevet  udført  for  deres  af- 
døde slægtninge.  Når  skemaer  er 
blevet  klargjort  til  tempelordnanser, 
vil  indsenderen  modtage  et  kode- 
nummer  for  de  indsendte  navne.  Det- 
te nummer  vil  vise,  at  ordinansearbej- 
det  vil  blive  udført,  og  indsenderen 
kan  færdiggøre  sine  familieskemaer. 
Tidligere  blev  skemaerne  ikke  betrag- 
tet som  komplette,  før  de  virkelige 
ordinansedatoer  var  modtaget. 
George  H.  Fudge,  leder  af  Genealo- 
gical  Department,  siger  at  reglen  er 
„en  forandring  for  at  understrege  det 
genealogiske."  Det  medlem  af  kirken, 
som  ikke  er  optaget  af  eftersøgning 
af  sine  slægtslinier,  behøver  ikke 
nødvendigvis  at  have  ordinanseda- 
toerne  nogensteds  på  sine  skemaer. 
Det  han  førts  og  fremmest  skal  be- 
kymre sig  om,  bør  være  at  arbejdet  er 
udført,  og  det  er  hved  kodenummeret 
brugestil. 
„Det  er  nødvendigt,  at  vi  husker,  at 


den  officielle  optegnelse  over  tem- 
pelordnanser findes  i  Salt  Lake  City, 
og  ikke  i  de  enkelte  hjem." 
Broder  Fudge  siger,  at  hvis  der  virke- 
lig er  brug  for  ordinansedatoerne, 
kan  disse  oplysninger  fås  enten  ved 
personligt  at  undersøge  Computer 
File  Index  (CFI),  som  der  findes  ko- 
pier af  i  de  fleste  genealogiske  del- 
biblioteker og  som  er  til  rådighed  for 
kirkebygningsbiblioteker,  eller  i  Ge- 
nealogical  Departments  arkiver. 
En  ny  blanket,  „Anmodning  om  tem- 
pelordinansedatoer"  (Lager  nr.  PFGS 
0073)  Distributions  Centret,  vil  blive 
brugt  til  at  skaffe  disse  oplysninger. 
Eftersom  det  ikke  længere  kræves,  at 
indsendere  opfører  ordinansedatoer 
for  deres  afdøde  forfædre,  vil  Genea- 
logical  Department  tage  betaling  for 
at  yde  denne  tjeneste.  Hver  eftersøg- 
ning i  hvert  enkelt  arkiv  vil  koste  50 
cents.  Hvis  en  indsender  søger  oplys- 
ninger om  et  navn  fra  hvert  af  de  tre 
skemaarkiver,  vil  det  koste  $  1.50.  Be- 
talingen skal  vedlægges  anmod- 
ningsblanketten. 


Stjernen  i  125  år 

For  25  år  siden: 

David  O.  McKay  besøgte  Danmark  i 
dagene  14.-16.  juni  1952. 
Modtagelsen  i  Kastrup  lufthavn  var 
enestående,  skrev  en  avis.  600 
mennesker  overværede  møderne. 

I  Schweiz  blev  tempelgrunden  købt 
hvor  senere  det  tempel,  som  vi  i  dag 
kender  så  godt,  skulle  opføres. 

LeGrand  Richard  født  i  1886  blev 
ordineret  til  apostel  i  april. 

Odense  byggegrund  blev  indviet  i 
oktober. 

Stavspatriarken  Bjarne  Gram  blev 
ordineret  til  diakon,  den  26.  oktober, 
3  dage  før  sin  far  Kai  Aage  Gram. 

-  Og  mange  emigrerede  det  år  til 
USA  og  Canada. 

Og  kirkens  samlede  medlemstal  var 
31.  dec.  1951:  1.147.157  -  så  vi  er 
blevet  nogle  flere  i  løbet  af  de  25  år. 

